title: Lee Handley

text: 56-vuotiaana Pennsylvaniassa kuollut Lee Handley oli kollegansa Genen veli.


title: Rietin maakunta

text: Rietin maakunta () on maakunta Lazion alueella Keski-Italiassa.


title: Rietin maakunta

text: Rietin maakunnan pinta-ala on 2 751 neliökilometriä ja asukasluku vajaat 160 000. Maakunta muodostuu 73 kunnasta, ja sen pääkaupunki on Rieti.


title: Rietin maakunta

text: Rietin maakunta on perustettu vuonna 1927.


title: Jääpallon Euroopan cup

text: Euroopan cup on jääpallossa vuosittain pelattava kilpailu eurooppalaisille seurajoukkueille. Ensimmäisen kerran Euroopan cup pelattiin vuonna 1974, mistä lähtien se on järjestetty joka vuosi lukuun ottamatta vuotta 1999. Kilpailun voitto on aina mennyt joko Venäjälle ja sen edeltäjälle Neuvostoliitolle tai Ruotsille. Mitaleilla on ollut joukkueita myös Suomesta ja Norjasta. Vuodesta 2003 alkaen Euroopan cup on pelattu jääpallon maailmancupin yhteydessä. Kilpailuun osallistuvat Euroopan maiden (yleensä Norjan, Ruotsin, Suomen ja Venäjän) edelliskauden mestarijoukkueet.


title: Driver 2

text: Driver 2 (myös nimellä Driver 2: The Wheelman is Back) on Reflections Interactiven kehittämä ja Infogramesin julkaisema" Driver"-pelisarjaan kuuluva ajo- ja toimintapeli. Peli julkaistiin vuonna 2000 PlayStationille ja kaksi vuotta myöhemmin Game Boy Advancelle.


title: Driver 2

text: Peli on jatko-osa "Driverille". Pelaaja ohjaa ykkösosan tapaan peitetehtävissä olevaa poliisia nimeltä John Tanner. Pelissä Tanner pystyy myös tulemaan autosta ulos, toisin kuin ensimmäisessä osassa. Hän ei kuitenkaan pysty ampumaan. Pelin juoni koostuu erilaisista tehtävistä, joita Tannerin on suoritettava onnistuneesti annettujen aikarajojen puitteissa. Pelin sisältö koostuu neljästä eri kaupungista: Chicago, Havanna, Las Vegas ja Rio de Janeiro. Jokaisessa kaupungissa on noin kymmenen tehtävää, joissa pitää esimerkiksi varjostaa autoja tai tuhota niitä.


title: Reader Harris

text: Richard Reader Harris (4. kesäkuuta 1913 – 7. heinäkuuta 2009) oli brittiläinen konservatiivipuolueen poliitikko. Hän istui parlamentin jäsenenä Heston ja Isleworthin vaalipiiristä vuosina 1950–1970. Hänen edeltäjänsä oli William Richard Williams ja seuraajansa Barney Hayhoe.


title: Reader Harris

text: Parlamenttiuransa lopussa Harris joutui liiketoimistaan syytteeseen, mutta sai vapauttavan tuomion.


title: Barney Hayhoe

text: Bernard John ”Barney” Hayhoe, paroni Hayhoe PC (8. elokuuta 1925 – 7. syyskuuta 2013) oli brittiläinen konservatiivipuolueen poliitikko. Hän istui parlamentin jäsenenä vuosina 1970–1992.


title: Barney Hayhoe

text: Hayhoesta tehtiin vuonna 1985 Privy Councilin jäsen, ja vuonna 1992 hänestä tuli elinikäinen pääri Isleworthin paronina.


title: Alex Pitko

text: Alexander ”Alex” Pitko (22. marraskuuta 1914 Burlington, New Jersey – 1. elokuuta 2011 Mesa, Arizona) oli yhdysvaltalainen baseballpelaaja.


title: Alex Pitko

text: Oikeakätinen Pitko pelasi MLB:ssa vuosina 1938–1939 seuroinaan Philadelphia Phillies ja Washington Senators.


title: Mike Sandlock

text:
Michael Joseph ”Mike” Sandlock (17. lokakuuta 1915 Old Greenwich, Connecticut – 4. huhtikuuta 2016 Greenwich, Connecticut) oli yhdysvaltalainen baseballpelaaja, lähinnä sieppari. Hän pelasi ensimmäisen Major League -ottelunsa 19. syyskuuta 1942 ja viimeisensä 27. syyskuuta 1953.
Sandlockin ammattilaisseuroina olivat Boston Braves, Brooklyn Dodgers ja Pittsburgh Pirates.


title: Paul Felix Schmidt

text: Paul Felix Schmidt (20. elokuuta 1916 Narva, Viro – 11. elokuuta 1984 Allentown, Pennsylvania, Yhdysvallat) oli virolais-saksalais-yhdysvaltalainen shakinpelaaja, shakkikirjailija ja kemisti.


title: Paul Felix Schmidt

text: Schmidt sai kansainvälisen mestarin arvonimen vuonna 1950.


title: Paul Felix Schmidt

text: Paul Schmidt oli jo 20-vuotiaana pelaajana tasoltaan mestariluokkaa. Vuonna 1936 hän pelasi Pärnussa ottelun Paul Keresiä vastaan tasatuloksin 3,5-3,5. Samana vuonna hän voitti Viron mestaruuden.


title: Paul Felix Schmidt

text: Viron ensimmäinen kansainvälinen šakkiturnaus järjestettiin 1937 Ranna-Hotelissa Pärnussa. Ulkomaalaisista pelaajista kisaan osallistuivat suurmestarit Salo Flohr, Savielly Tartakower, Gideon Ståhlberg ja kansainvälinen mestari Karel Opočenský. Heitä haastamaan lähti Tukholman šakkiolympialaisia varten harjoitellut Viron joukkue: Paul Keres, Paul Schmidt, Ilmar Raud ja Feliks Villard. Kisan ennakkosuosikit olivat Keres ja Flohr, jotka olivat saavuttaneet hyviä tuloksia kansainvälisissä kisoissa. Huippupelaajat pelasivat kuitenkin keskenään tasan, joten kilpailun voitti yllättäen Schmidt.


title: Paul Felix Schmidt

text: Pärnun turnauksen tulokset: 1. Paul Schmidt 5,5/7, 2.-4. Ståhlberg, Keres ja Flohr 4,5, 5. Tartakower 4, 6. Opočenský 3,5; 7. Raud 1,5 ja 8. Villard 0.


title: Paul Felix Schmidt

text: Schmidt osallistui Viron maajoukkueessa kaksiin šakkiolympialaisiin: Tukholmassa 1937 ja Buenos Airesissa 1939. Buenos Airesin kisoissa Viro sai pronssia. Schmidtin tulos kisoissa oli keskinkertainen. Hän pelasi näissä kaksissa olympialaisissa yhteensä 29 peliä, joista voitti kuusi ja hävisi 9. Hän hävisi mm. lyhyen pelin Eero Böökille Tukholman kisoissa.


title: Paul Felix Schmidt

text: Paul Schmidt saavutti parhaat tuloksensa 1940-luvulla. Hän voitti 1941 Saksan avoimen mestaruusturnauksen. Kisassa hänen taakseen jäi mm. lupaava nuori pelaaja Klaus Junge. Krakovan-Varsovan turnauksessa 1941 Schmidt jakoi kärkisijan Aleksandr Aljechinin kanssa.


title: Paul Felix Schmidt

text: II maailmansodan jälkeen Schmidt asui Länsi-Saksassa. Hän väitteli kemian tohtoriksi Heidelbergin yliopistosta 1950-luvun alussa. Hän muutti sittemmin Yhdysvaltoihin ja asettui sinne lopulta pysyvästi.


title: Rooman maakunta

text: Rooman maakunta () oli yksi Italian maakunnista. Vuoden 2015 alussa sen korvasi Rooman metropolikaupunki. Maakunta sijaitsi Lazion alueella Italian keskiosissa. Maakunta sisälsi Rooman metropolialueen, mutta myös maaseutua, etenkin maakunnan pohjoisosissa.


title: Rooman maakunta

text: Rooman maakunnan pinta-ala oli 5 352 neliökilometriä ja asukasluku toiminnan päättyessä 4 321 244. Maakunta muodostui 121 kunnasta, pääkaupunki oli Rooma.


title: Rooman maakunta

text: Maakunnan suurimmat kunnat väkiluvultaan olivat:


title: Apran satama

text: Apran satama on luonnon muovaama syvävesisatama Guamin saarella, Mariaanien saaristossa Tyynellä valtamerellä. Satama palvelee Yhdysvaltain laivastoa ja kaupallista liikennettä. Vuosittain sataman läpi kulkee noin kaksi miljoonaa tonnia tavaraa, mukaan lukien 90 % saaren kokonaistuonnista. Suurin osa rahdista kulkee konteissa; vuosittainen konttimäärä on noin 100 000.


title: Apran satama

text: Sataman maapinta-ala on yli 4 km² ja työntekijöitä on yli 300. Satamassa on yhteensä noin 1000 metriä laiturirantaa sekä kaksi öljy-yhtiöiden operoimaa ulkolaituria. Turismia ja kalastusaluksia varten on erillinen "hotellilaituri".


title: Apran satama

text: Apran luonnonsataman ovat muodostaneet etelästä luoteeseen ulottuva Oroten niemi ja pohjoisen puoleinen kapea Cabrassaari, jota on laajennettu aallonmurtajalla. Sataman eteläosan sisälahti on laivastotukikohdan käytössä.


title: John Hospers

text: John Hospers (9. kesäkuuta 1918 Pella, Iowa – 12. kesäkuuta 2011 Los Angeles, Kalifornia) oli yhdysvaltalainen filosofi ja poliitikko. Hän oli vuonna 1972 libertaarien presidenttiehdokkaana ja vielä vuonna 1974 ehdolla Kalifornian kuvernööriksi.


title: John Hospers

text: Hospers julkaisi useita kirjoja mm. estetiikasta. Hän toimitti 1980-luvun alusta 1990-luvun alkuun "The Monist" -lehteä. Hän oli Etelä-Kalifornian yliopiston emeritusprofessori.


title: Paraskevás Ántzas

text: Paraskevás Ántzas (; s. 18. elokuuta 1976) on kreikkalainen jalkapalloilija, pelipaikaltaan keskuspuolustaja. Hän pelaa Olympiakosin joukkueessa.


title: Paraskevás Ántzas

text: Ántzas on pelannut urallaan Skoda Xanthissa (1995–1998), Olympiakosissa (1998–2003), Doxa Dramassa (2003–2004), Skoda Xanthissa (2004–2007) ja Olympiakosissa vuodesta 2007. Seuraurallaan hän voitti Kreikan liigamestaruuden viisi kertaa peräkkäin (1999, 2000, 2001, 2002, 2003) ja lisäksi Kreikan cupin vuonna 1999.


title: Paraskevás Ántzas

text: Ántzas lukeutui myös Kreikan maajoukkueen vakiopelaajiin pelattuaan vuosina 1999–2008. Lopettamisestaan hän ilmoitti joukkueen jäätyä alkulohkoon EM-kilpailuissa 2008. Yhteensä hän pelasi 22 ottelua mutta ei tehnyt maaleja.


title: Arthur McIntyre

text: Arthur John William McIntyre (14. toukokuuta 1918 – 26. joulukuuta 2009) oli brittiläinen kriketinpelaaja. Hän osallistui Englannin maajoukkueen jäsenenä kolmeen test matchiin vuosina 1950–1955.


title: Arthur McIntyre

text: McIntyre oli vuonna 1958 Wisdenin vuoden kriketinpelaaja. Hän oli toisen maailmansodan veteraani.


title: Gösta Stoltz

text: Gösta Stoltz (9. toukokuuta 1904 – 25. heinäkuuta 1963) oli ruotsalainen shakinpelaaja. Stoltz edusti Ruotsia yhdeksissä shakkiolympialaisissa. Stoltz sai kansainvälisen mestarin arvonimen vuonna 1950 ja suurmestarin arvonimen neljä vuotta myöhemmin.


title: Nikolai Krylenko

text: Nikolai Vasiljevitš Krylenko (; 14. toukokuuta 1885 Behtejevo – 29. heinäkuuta 1938 Moskova) oli venäläinen vallankumouksellinen bolševikki ja poliitikko. Krylenko oli lyhyen aikaa Venäjän armeijan ylipäällikkö vallankumouksen jälkeen 1917–1918, mutta syrjäytettiin, ja työskenteli sittemmin oikeusjärjestelmän johtotehtävissä Neuvostoliitossa. 1930-luvulla hän toimi Venäjän SFNT:n yleisenä syyttäjänä ja oikeusasiankansankomissaarina, ja uransa huipulla Neuvostoliiton oikeusasiainkansankomissaarina 20. heinäkuuta 1936 – 15. tammikuuta 1938. Hänet tuomittiin ja teloitettiin Stalinin puhdistuksissa 19. tammikuuta 1938.


title: Taranton maakunta

text: Taranton maakunta () on yksi Italian maakunnista. Se sijaitsee Apulian alueella Italian eteläosissa.


title: Taranton maakunta

text: Taranton maakunnan pinta-ala on 2 437 km ja asukasluku vajaat 600 000. Taranton maakunnassa on 29 kuntaa, pääkaupunki on Taranto.


title: Vladimirs Petrovs

text: Vladimirs Petrovs (27. syyskuuta 1907, Riika, Liivinmaan kuvernementti, Venäjän keisarikunta – 26. elokuuta 1943, Kotlas, Venäjä) oli latvialainen shakinpelaaja. Petrovs edusti Latviaa seitsemissä shakkiolympialaisissa. Hän sai kisoista kaksi henkilökohtaista mitalia.


title: Vladimirs Petrovs

text: Latvian venäläismiehityksen ja sitä seuranneen toisen maailmansodan saksalaisvalloituksen jälkeen Petrovs oli Venäjällä ja joutui rangaistusleirille, jossa kuoli keuhkokuumeeseen 1943. Hänet rehabilitoitiin vasta 1989.


title: Lucian Pulvermacher

text: Lucian Pulvermacher (20. huhtikuuta 1918 – 30. marraskuuta 2009) oli yhdysvaltalainen vastapaavi. Hänen syntymänimensä oli Earl, mutta hän vaihtoi sen liityttyään vuonna 1942 kapusiineihin. Hän sai pappisvihkimyksensä 5. kesäkuuta 1946.


title: Lucian Pulvermacher

text: Ennen vastapaaviutaan Pulvermacher teki lähetystyötä Japanissa ja Australiassa. Hän jätti kapusiinit ja kirkkonsa palatessaan Yhdysvaltoihin vuonna 1976. Hänestä tuli sedevakantisti, joka väitti Pyhän istuimen olleen todellisuudessa tyhjänä Pius XII:n kuolemasta saakka.


title: Lucian Pulvermacher

text: Pulvermacher johti niin sanomaansa ”todellista katolista kirkkoa”, joka valitsi hänet paaviksi Pius XIII lokakuussa 1998.


title: Suomirokkia (albumi)

text: Suomirokkia ("20 kesäistä suomirockin klassikkoa") on samannimisen, Poko Rekordsin julkaiseman, kokoelmalevysarjan ensimmäinen osa. Se julkaistiin vuonna 1998.


title: La Spezian maakunta

text: La Spezian maakunta () on yksi Italian maakunnista. Se sijaitsee Ligurian alueella Italian pohjoisosassa.


title: La Spezian maakunta

text: La Spezian maakunnan pinta-ala on 881 km² ja asukasluku noin 220 000. Maakunta muodostuu 32 kunnasta, pääkaupunki on La Spezia.


title: Shinobu Hashimoto

text: Shinobu Hashimoto (; 18. huhtikuuta 1918 – 19. heinäkuuta 2018 Tokio) oli japanilainen elokuvakäsikirjoittaja. Hän työskenteli lukuisissa elokuvissa, joiden joukossa ovat Akira Kurosawan ohjaamat "Rashomon – paholaisen portti" (1950), "Ikiru – tuomittu" (1952), "Seitsemän samuraita" (1954), "Elän pelossa" (1955), "Kätketty linnake" (1958) ja "Pahat nukkuvat hyvin" (1965).


title: Shinobu Hashimoto

text: Hashimoto voitti menestyksekkään uransa aikana muun muassa viisi Blue Ribbon -palkintoa ja viisi Kinema Junpo -palkintoa.


title: Suomirokkia II

text: Suomirokkia II ("20 syksyistä suomirockin klassikkoa") on samannimisen, Poko Rekordsin julkaiseman, kokoelmalevysarjan toinen osa. Se julkaistiin ensimmäisen osan tavoin vuonna 1998.


title: Norman Gordon

text: Norman Gordon (6. elokuuta 1911 Boksburg, Transvaalin provinssi – 2. syyskuuta 2014 Hillbrow, Johannesburg) oli eteläafrikkalainen kriketinpelaaja. Hän pelasi viidessä test matchissa vuosina 1938–1939.


title: Norman Gordon

text: Gordon oli viimeisinä vuosinaan iäkkäin elossa ollut entinen test-kriketinpelaaja.


title: Denis Begbie

text: Denis Warburton Begbie (12. joulukuuta 1914 – 10. maaliskuuta 2009) oli eteläafrikkalainen kriketinpelaaja. Hän pelasi viidessä test matchissa vuosina 1948–1950.


title: Scovillen asteikko

text: Scovillen asteikkoa käytetään chilien tulisuuden mittaamiseen. Se on nimetty Wilbur Scovillen mukaan. Hän kehitti asteikon vuosina 1910–1912.


title: Scovillen asteikko

text: Chilien tulisuuden aiheuttaa kapsaisiiniksi kutsuttu kemiallinen yhdiste. Testaaminen suoritetaan siten, että alkoholiin sekoitettua kapsaisiinia laimennetaan niin monta kertaa sokerivedellä, että testimaistajat eivät tunne maistamassaan laimennetussa seoksessa tulisuutta. Esimerkiksi Habanero-chilistä tehtyä uutetta, jonka tulisuusaste on noin 200 000, täytyy laimentaa alkuperäisen ainetilavuuden verran 200 000 kertaa ennen kuin tulisuutta ei ole enää havaittavissa. Asteikko alkaa nollasta (esim. paprika), ja korkein luotettavasti mitattu tulisuus on Trinidad Moruga Scorpion ("Capsicum chinense"), jonka mitattu arvo on 2 009 231 scovillea. Teollisesti on valmistettu lähes 16 000 000 yksikön ainetta, joka on jo puhdasta kapsaisiinia tai dihydrokapsaisiinia. Puhtaita aineita ei tule nauttia sellaisenaan.


title: Scovillen asteikko

text: Scovillen asteikon yksikön lyhenne on SHU ("Scoville Heat Unit"). Nykyisin Scovillen asteita voidaan määrittää myös korkean erotuskyvyn nestekromatografialla, jolla saadaan objektiivisempi tulos kuin perinteisellä menetelmällä.


title: Gabrielle Carteris

text: Gabrielle Anne Carteris (s. 2. tammikuuta 1961 Scottsdale, Arizona) on yhdysvaltalainen näyttelijä, joka tuli tunnetuksi roolistaan Andrea Zuckermanina televisiosarjassa Beverly Hills 90210.


title: Gabrielle Carteris

text: Hän on naimisissa Charles Isaacsin kanssa vuodesta 1992 lähtien.


title: Alec Bedser

text: Sir Alec Victor Bedser CBE (4. heinäkuuta 1918 – 4. huhtikuuta 2010) oli englantilainen kriketinpelaaja. Hänen identtinen kaksosveljensä oli kriketinpelaaja Eric Bedser.


title: Alec Bedser

text: Bedser oli toisen maailmansodan veteraani. Sodan jälkeen hän pelasi 51:ssä test matchissa aikavälillä 1946–1955.


title: Alec Bedser

text: Bedser oli Wisdenin vuoden kriketinpelaaja 1947. Lopetettuaan ammattilaisena pelaamisen hän kuitenkin jatkoi elämäntyötään lajin parissa; hän oli muun muassa Surrey County Cricket Clubin puheenjohtajana vuonna 1987.


title: Lindsay Tuckett

text: Lindsay Tuckett (6. helmikuuta 1919 – 5. syyskuuta 2016 Bloemfontein) oli eteläafrikkalainen kriketinpelaaja, joka oli mukana yhdeksässä test matchissa vuosina 1947–1949. Myös hänen isänsä Len Tuckett ja setänsä Joe Cox pelasivat aikoinaan samaa lajia kansainvälisesti.


title: Daniel M. Buechlein

text: Daniel Mark Buechlein (20. huhtikuuta 1938 – 25. tammikuuta 2018) oli katolisen kirkon yhdysvaltalainen pappi. Hänet vihittiin papiksi 3. toukokuuta 1964 ja piispaksi 2. maaliskuuta 1987.


title: Daniel M. Buechlein

text: Benediktiineihin kuuluva Buechlein toimi Memphisin hiippakunnan piispana Tennesseessä vuosina 1987–1992. Syyskuussa 1992 hänestä tuli Indianapolisin arkkipiispa, jona hän toimi, kunnes erosi tehtävistään syyskuussa 2011.


title: Savonan maakunta

text: Savonan maakunta (, liguuriksi "Pruvinsa de Sann-a") on maakunta Ligurian alueella Luoteis-Italiassa.


title: Savonan maakunta

text: Savonan maakunnan pinta-ala on 1 545 km ja asukasluku noin 280 000. Maakunta muodostuu 69 kunnasta, ja sen pääkaupunki on Savona.


title: Ajoneuvon polttoaineenkulutus

text:
Ajoneuvon polttoaineenkulutus tarkoittaa ajoneuvon liikkumiseen vaatimaa polttoaineen määrää. Euroopassa polttoaineenkulutus ilmoitetaan tavallisesti litroina sadalla kilometrillä (l/100 km). Polttoaineenkulutuksen ja ajoneuvon hiilidioksidipäästöjen välillä on suora yhteys.Polttoaineen litramääräiseen kulutukseen vaikuttaa suuresti polttoaineen energiasisältö eli lämpöarvo. Alla olevassa taulukossa on erilaisten nestemäisten polttoaineiden lämpöarvoja:
Esimerkiksi litra dieseliä sisältää noin 11 prosenttia enemmän energiaa kuin bensiini, minkä vuoksi dieseliä kuluisi samalla moottorin hyötysuhteella samalla matkalla litramääräisesti noin 10 prosenttia vähemmän kuin bensiiniä. Etanolia taas vastaavasti kuluisi noin 48 prosenttia enemmän kuin bensiiniä.


title: Ajoneuvon polttoaineenkulutus

text: EU:ssa kaikkien kulkuneuvojen polttoaineenkulutus testataan standardoidussa testissä, johon kuuluvat EU-kaupunki, EU-maantie ja EU-yhdistetty, joka on kaupunki- ja maantieajon yhdistelmä.


title: Ajoneuvon polttoaineenkulutus

text: EU:n tavoitteena on saada vuoteen 2015 mennessä uusien autojen keskimääräiset hiilidioksidipäästöt alle 130 g/km, ja vuoteen 2020 alle 95 g/km.


title: Tsutomu Miyazaki

text: Tsutomu Miyazaki ( "Miyazaki Tsutomu", 21. elokuuta 1962 – 17. kesäkuuta 2008) oli japanilainen sarjamurhaaja. Hänen uhrinsa olivat neljä 4–7-vuotiasta tyttöä, jotka hän surmasi vuosina 1988–1989.


title: Tsutomu Miyazaki

text: Miyazaki vainosi uhriensa perheitä. Hän jäi kiinni vuonna 1989, ja oikeudenkäynti alkoi vuonna 1990. Hänelle langetettu kuolemantuomio pysyi kaikissa oikeusasteissa.


title: Tsutomu Miyazaki

text: Miyazaki teloitettiin hirttämällä kesäkuussa 2008. Hänen on väitetty saaneen vaikutteita rikoksiinsa "Guinea Pig" -elokuvista.


title: Suomirokkia 3

text: Suomirokkia 3 ("42 laulua rakkaudesta") on samannimisen, Poko Rekordsin julkaiseman, kokoelmalevysarjan kolmas osa. Se julkaistiin vuonna 1999.


title: Suomirokkia 3

text: CD 1


title: Suomirokkia 3

text: CD 2


title: Tulostettava elektroniikka

text: Tulostettava elektroniikka on sähkömagneettisesti, optisesti ja elektromekaanisesti toiminnallisten rakenteiden muodostamista tulostus- ja painoteknisillä menetelmillä. Tulostettavasta elektroniikasta käytetään myös termiä painettava elektroniikka, jolloin viitataan painoteknisiin menetelmiin joilla painolevy tai painolevyssä oleva muste-materiaali koskettaa ja tarttuu alustaan vettymisilmiön seurauksena. Puhuttaessa tulostusteknologioista joissa materiaali saadaan siirrettyä pintaa koskettamatta alustalle, esimerkiksi mustesuihku, käytetään termiä tulostettava elektroniikka.


title: Tulostettava elektroniikka

text: Tulostettava elektroniikka yhdistää laaja-alaisesti osaamista usealta liiketoiminta-alueelta kuten kemia-, elektroniikka-, ja tulostus-, ja tulostuslaiteteollisuudesta. Johtuen tulostettavan elektroniikan valmitusprosessien erilaisuudesta verrattuna perinteisiin elektroniikan valmistusprosessein odotetaan sen muuttavan elektroniikkatuotteen suunnittelu-, valmistus- ja arvoketjua.


title: Tulostettava elektroniikka

text:
Sähköisesti toiminnallisia, yleisemmin nestemäisiä materiaaleja, on saatavilla laaja kirjo sähköisesti johtavien, eristävien, puolijohtavien, optisten ja sensorirakenteiden luomiseen.
Tulostettavassa elektroniikassa pääasiallisena materiaalin prosessointimuotona ovat erilaiset pintakäsittely-, sekä materiaalia lisäävät tulostus-, kuivatus-, kovetus- ja sintrausprosessit.


title: Tulostettava elektroniikka

text:
Tulostettavassa elektroniikassa käytettävät tulostettavat materiaalit koostuvat toiminallisesta osasta, sekä prosessin aikana poistuvista aineosista. Esimerkiksi sähköisesti johtavan rakenteen muodostamiseen käytettävät musteet voivat sisältää pieniä metallisia nanopartikkeleita, niiden ympärille kiinnitettyjä ennenaikaiselta yhteensulautumiselta suojaavia aineosia, sekä liottimia.
Sintrausprosesseissa näistä metallinanopartikkeleista muodostuu yhtenäisiä metallikerroksia sekä metallinanopartikkeleita suojaavat aineosat joko poistuvat tai muodostavat muita toiminnallisia ominaisuuksia. Poistuvia aineosia ovat myös painonesteissä käytettävät liottimet.


title: Foggian maakunta

text: Foggian maakunta () on yksi Italian maakunnista. Se sijaitsee Apulian alueella Italian eteläosissa.


title: Foggian maakunta

text: Foggian maakunnan pinta-ala on 7 190 km ja asukasluku runsaat 600 000. Maakunnan pääkaupunki on Foggia.


title: Foggian maakunta

text: Vuonna 2009 Foggian maakunnasta liitettiin kolme kaakkoisinta kuntaa uuteen Barletta-Andria-Tranin maakuntaan. Foggian maakuntaan jäi 61 kuntaa.


title: Foggian maakunta

text: Foggian kaupungin ympäristö on pöytämäinen tasanko, joka on tärkeää maatalousaluetta. Italian "saappaan kannus" on Garganon vuoristoinen ja metsän peittämä niemimaa. Metsäalueella on kansallispuisto


title: Korallisormisammakko

text: Korallisormisammakko ("Litoria caerulea") on vaaleanvihreä tai sinertävä lehtisammakkolaji. Osalla on pieniä luonnonvalkoisia täpliä. Silmissä on vaakasuorat pupillit. Varpaissa sillä on isot tarttumalevyt, joilla se kiipeilee taitavasti. Paritteluaikana koiras kutsuu naaraita kurnuttamalla veden äärellä. Sammakot parittelevat vedessä, jonka jälkeen naaras laskee munat pohjaan. Se muistuttaa fyysisiltä ominaisuuksiltaan joitakin suvun muita lajeja, erityisesti Litoria splendidaa ja valkohuulilehtisammakkoa ("Litoria infrafrenata").


title: Korallisormisammakko

text: Korallisormisammakko on suurempi kuin valtaosa muista Australian sammakoista ja voi saavuttaa 10 senttimetrin pituuden. Vankeudessa elävien sammakkojen saavuttama keskimääräinen elinikä on noin kuusitoista vuotta, mikä on korkeampi kuin valtaosalla muista sammakkolajeista. Korallisormisammakot ovat mukautuvia ja sopivat hyvin elämään lähellä ihmisasutusta. Niitä löydetään usein ikkunoista ja talojen sisältä syömässä valon houkuttelemia hyönteisiä.


title: Korallisormisammakko

text: Fyysisten ja käyttäytymiseen liittyvien piirteidensä vuoksi korallisormisammakosta on tullut yksi elinalueensa tunnistettavimmista sammakoista, ja se on maailmanlaajuisesti suosittu eksoottinen lemmikki. Sen ihon eritteen sisältävät antibakteerisia ja antiviraalisia ominaisuuksia, jotka saattavat olla hyödyllisiä lääkkeiden valmistuksessa. Seruleenin tiedetään alentavan verenpainetta ihmisillä.


title: Korallisormisammakko

text: Korallisormisammakko elää luonnonvaraisena Australian pohjois- ja itäosissa sekä eteläisessä Uudessa-Guineassa. Sen levinneisyys on rajoittunut pääsääntöisesti lämpimän trooppisen ilmaston alueille. Uudessa-Guineassa korallisormisammakkoa tavataan maan kuivemmassa, eteläisessä osassa. Lajia tavataan Irian Jayalta Port Moresbylle, ja kaikkein runsaimmin se esiintyy Daru Islandilla. Lajista on ollut irrallisia havaintoja myös Uuden-Guinean pohjoisosissa, mutta näiden arvellaan olevan ihmisten alueelle tuomia yksilöitä. Maailman luonnonsuojeluliiton (IUCN) mukaan korallisormisammakoita esiintyy myös Indonesiassa.


title: Korallisormisammakko

text: Lajia on istutettu sekä Yhdysvaltoihin että Uuteen-Seelantiin. Yhdysvalloissa sen levinneisyys rajoittuu kahteen Floridan piirikuntaan, jonne se on saapunut todennäköisesti lemmikkieläinkaupan kautta. Floridan populaatio on pieni eikä sen kohdalla ole selvää, onko se tulokaslajina aiheuttanut ekologisia tuhoja. Myös Uudessa-Seelannissa oli aikaisemmin oma populaationsa, mutta lajia ei ole tavattu saarella enää 1950-luvun jälkeen.


title: Korallisormisammakko

text: Kuten edellä mainittiin,korallisormisammakko on hyvin yleinen lemmikki sammakkoharrastajilla.


title: Korallisormisammakko

text: Se on hyvin helppohoitoinen, ja sopiikin siksi hyvin aloittelijalle. Koska korallisormisammakko elää latvustossa, kuten muutkin lehtisammakot, se tarvitsee korkean terraarion. Pohjapinta-ala siis ei ole niin tärkeä kuin korkeus. Mutta pohjalla pitää olla jokin piilopaikka, jotta sammakko tuntisi olonsa turvalliseksi, sekä vesiallas. Vesi vaihdetaan 2-4 päivän välein, ja koska korallisormisammakko käyttää vesiallasta vessanaan, se pitää silloin siivota jos ulostetta näkyy. Veden ei tarvitse olla kovin syvää, paitsi lisääntymiskautena. Lisäksi terraarion kosteus on tärkeää. Korallisormisammakko kuuluu sammakkoeläimiin, joten terraarion on oltava kostea. Kasvit pitävät kosteutta hyvin, mutta jos niitä on vähän tai ei ollenkaan, terraariota tulee sumuttaa. Sopiva ilmankosteus on 65-80 tienoilla.


title: Korallisormisammakko

text: Lämpötila saa olla 24-27 astetta. Pohjamateriaalina voi olla soraa, turvetta, haketta tai ei mitään.


title: Korallisormisammakko

text: Lisäksi terraariossa pitää olla oksia, kielekkeitä, kasveja sekä muuta mihin sammakko voi tarttua ja kiipeillä.


title: Korallisormisammakko

text: Ruoaksi korallisormisammakolle annetaan sirkkoja, jauhomatoja, supermatoja, lokusteja sekä joskus hiiren "pinkki" eli hiiren poikanen.


title: Korallisormisammakko

text: Jälkimmäinen on kuitenkin kovin lihottavaa. Eläin ruokitaan 3-4 kertaa viikossa.


title: Korallisormisammakko

text: Lisäksi suuri sammakko voi syödä pienempiä lajitovereitaan, joten ole varuillasi.


title: Favrskovin kunta

text: Favrskov on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 47 117 asukasta, ja sen pinta-ala oli 540,3 neliökilometriä. Kunnan keskustaajama on nimeltään Hinnerup.


title: Favrskovin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Hadstenin, Hammelin, Hinnerupin ja Hvorslevin kunnat sekä eteläinen osa entisestä Langån kunnasta yhdistyivät.


title: Venus (täsmennyssivu)

text: Venus voi viitata seuraaviin asioihin:


title: Käyttövoimavero

text: Käyttövoimavero on ajoneuvoverolain perusteella perittävän ajoneuvoveron osa, joka peritään niiltä, jotka eivät käytä ajoneuvonsa polttoaineena bensiiniä. Käyttövoimaverosta käytetään puhekielessä usein nimitystä "dieselvero", koska käyttövoimamaksua suorittavat useimmiten ne, joilla on dieselkäyttöinen henkilöauto, pakettiauto tai kuorma-auto.


title: Käyttövoimavero

text: Linja-autoista, diplomaattiautoista, museorekisteröidyistä ajoneuvoista, pelastus- ja sairasautoista sekä puolustusvoimien ja valtion kokonaan omistamista ajoneuvoista ei tarvitse maksaa ajoneuvoveroa eikä siksi myöskään käyttövoimaveroa.


title: Käyttövoimavero

text: Käyttövoimaveroa kerätään kuitenkin myös muuta käyttövoimaa kuin dieselmoottoria liikenteessä käyttävistä ajoneuvoista. Tällaisia ovat muun muassa vetykäyttöiset autot, sähköautot ja kaikki ne, joiden osalle ei tule bensiinin kaltaista valmisteverotusta liikennemenojen lisärasitukseksi.


title: Käyttövoimavero

text: Veron määrään vaikuttavat ajoneuvon tyyppi ja kokonaismassa. Esimerkiksi vuonna 2013 käyttövoimavero henkilöautolle, jonka kokonaismassa on 1800 kg on runsaat 361 euroa. Saman painoiselle pakettiautolle vero on noin 59 euroa.


title: Käyttövoimavero

text: Koska diesel-polttoaineen hinta 2008 on noussut öljyn hinnannousun vuoksi huomattavasti, ovat jotkut kuorma-autoilijat vaatineet kompensaatiota polttoaineen hinnannousulle käyttövoimaveron laskemisella tai poistamisella raskaalta liikenteeltä.


title: Käyttövoimavero

text: Muun muassa Vihreä liitto on kannattanut käyttövoimaveron poistamista. Käyttövoimaveron keventämistä kuorma-autoliikenteen osalta Euroopan unionin verotuksen alarajalle on esittänyt entinen elinkeinoministeri Mauri Pekkarinen (kesk.).


title: Käyttövoimavero

text: Entisen valtiovarainministerin Jyrki Kataisen (kok.) mukaan käyttövoimaveron keventäminen ei tule kysymykseen. Ennen eduskuntavaaleja 2007 Katainen kuitenkin esitti käyttövoimaveron poistamista kokonaan.


title: Käyttövoimavero

text: Keskustelua käytiin myös vuonna 2018.


title: Mattilanpelto

text: Mattilanpelto eli Mattila on Jyväskylän kaupunginosa. Siihen kuuluvia pienalueita ovat "Seminaarinmäki", "Mattilanniemi" ja "Mattilanpelto". "Mattila" on tarkkaan ottaen tilastollinen alue, jonka rajat ovat suunnilleen samat kuin Mattilanpellon kaupunginosan.


title: Mattilanpelto

text: Seminaarimäki on Jyväskylän yliopiston pääkampus, jossa sijaitsevat muun muassa yliopiston vanhimmat rakennukset 1800-luvulta, yliopiston päärakennus, hallintorakennus ja kirjasto. Seminaarinmäellä sijaitsee Jyväskylän uimahalli ja vesiliikuntakeskus AaltoAlvari.


title: Mattilanpelto

text: Mattilanpellon pienalue on Mattilanpellon kaupunginosan osa, jonka asuinrakennuskanta koostuu sekä kerros- että omakotitaloista. Se sijaitsee noin kilometrin päässä kaupungin ydinkeskustasta. Sen omakotitaloalue on yksi kaupunginarkkitehti Matti Hämäläisen 1940-luvulla suunnittelemista Jyväskylän jälleenrakennuskauden asuinalueista. Mattilan talon pelloille vuonna 1946 kaavoitettu alue syntyi helpottamaan sodan jälkeistä asuntopulaa ja se oli jatkoa Hämäläisen 1940 aloittamalle kaupungin uusien omakotialueiden kaavoitukselle. Keskellä aluetta on puisto, joka muodostaa alueen keskustaa jäsentävän aukion. Länsi-Päijänteentie erottaa Mattilanpellon Kukkumäestä, jossa myös on saman aikakauden omakotiasutusta. Alueella sijaitsevat entinen Keljon kirkko ja Keljon vanhainkoti. Keljon kaupunginosa alkaa kuitenkin hieman etelämpänä.


title: Mattilanpelto

text: Seminaarinmäellä on myös vanhoja puutaloja, joista yhdessä on kaupunginjohtajan virka-asunto. Puutaloaluetta kutsutaan nimellä "Älylä". Monet sen taloista ovat yliopiston opettajien 1930-luvulla rakennuttamia. Nimen kerrotaan olevan rehtori Kaarle Oksalan keksimä.


title: Mattilanpelto

text: Mattilanniemi on Jyväsjärven niemi, ja siellä sijaitsee uimaranta sekä Jyväskylän yliopiston rakennuksia, muun muassa informaatioteknologian tiedekunnan rakennus Agora. Alueella on kaksi sisäilmaongelmien vuoksi käytöstä poistettua yliopiston rakennusta, joiden purkamista on suunniteltu. Purkamista on myös vastustettu.


title: Mattilanpelto

text: Mattilanniemessä on entinen Nokia Oyj:n paikallinen yksikkö (vuoteen 2009). Nykyisin tiloissa on muiden muassa Ixonoksen ja Tieto Oyj:n toimintaa.


title: Ringkøbing-Skjernin kunta

text: Ringkøbing-Skjern on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 57 892 asukasta, ja sen pinta-ala oli 1 469,6 neliökilometriä. Kunnan keskustaajama on nimeltään Ringkøbing.


title: Ringkøbing-Skjernin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Egvadin, Holmslandin, Ringkøbingin, Skjernin ja Videbækin kunnat yhdistyivät.


title: Cabela’s Big Game Hunter

text: Cabela’s Big Game Hunter on HeadGames Publishingin luoma metsästys-tietokonepeli ja samannimisen pelisarjan ensimmäinen osa. Peli julkaistiin vuonna 1998.


title: Marton Csokas

text: Marton Csokas (s. 30. kesäkuuta 1966) on uusiseelantilainen näyttelijä. Hän esiintyi Boriaksen sivuroolissa televisiosarjassa "Xena" vuosina 1997–2001 sekä Celebornin roolissa elokuvissa "" (2001) ja "" (2003).


title: Marton Csokas

text: Csokas on esiintynyt myös muissa menestyselokuvissa, kuten Guy de Lusignanina "Kingdom of Heavenissa" (2005) ja Yorgina elokuvassa "xXx".


title: Marton Csokas

text: Csokas seurusteli Eva Greenin kanssa vuosina 2005-2009.


title: Marton Csokas

text: Csokasin äiti on uusiseelantilainen sairaanhoitaja ja hänen isänsä on unkarilaissyntyinen insinööri, joka muutti Uuteen-Seelantiin 1950-luvulla. Csokasilla on myös Unkarin kansalaisuus.


title: Dana Reeve

text: Dana Reeve (o.s. Morosini, 17. maaliskuuta 1961 Teaneck, New Jersey – 6. maaliskuuta 2006 New York) oli yhdysvaltalainen näyttelijä ja laulaja.


title: Dana Reeve

text: Dana Reed näytteli Broadwaylla ja Off Broadwaylla Public Theaterissa, Manhattan Theater Clubissa ja Ensemble Studio Theaterissa sekä alueteattereissa. Hän näytteli myös muun muassa televisiosarjoissa "Kova laki", "Kylmä rinki" ja "All My Children".


title: Dana Reeve

text: Dana Reeve oli näyttelijä Christopher Reeven puoliso. Pari meni naimisiin vuonna 1992. Christopher Reeven halvaannuttua ratsastusonnettomuudessa vuonna 1995 he alkoivat aktiivisesti työskennellä American Paralysis Association -yhdistyksen kanssa. Vuonna 1999 yhdistys fuusioitui Christopher Reeve Foundation -säätiöön, jonka Reevet olivat aiemmin perustaneet. Vuonna 2007 säätiö nimettiin Christopher & Dana Reeve Foundationiksi.


title: Dana Reeve

text: Dana Reeve oli tupakoimaton, mutta sairastui kymmenen kuukautta Christopher Reeven kuoleman jälkeen keuhkosyöpään, johon hän kuoli 44 vuoden iässä.


title: Dana Reeve

text: Dana ja Christopher Reeve saivat yhden lapsen, 7. kesäkuuta 1992 syntyneen Will-pojan.


title: Jean Richard

text: Jean Richard (18. huhtikuuta 1921 – 12. joulukuuta 2001) oli ranskalainen näyttelijä. Hän tuli tunnetuksi pitkäaikaisesta televisioroolistaan Maigretina. Hän kuitenkin esiintyi uransa varrella myös lukuisissa Maigretiin liittymättömissä elokuvissa.


title: Kalaravintolat

text: Kalaravintolat on Delifoxin olutravintolaketju, jonka jokainen ravintola on nimetty kalan mukaan. Ketjun kaikki kuusi ravintolaa sijaitsevat Helsingissä. Ennen myös Kirkkonummella oli ketjuun kuulunut ravintola, Kultainen Kuha ja Oulunkylässä Maltainen Monni. Uusin ravintoloista, Leijuva Lahna, avattiin talvella 2013.


title: Miriam Margolyes

text: Miriam Margolyes, OBE (s. 18. toukokuuta 1941 Oxford, Englanti), on englantilainen näyttelijä, joka tunnetaan erityisesti monista sivurooleistaan menestyneissä elokuvissa. Hän voitti vuonna 1994 myös parhaan naissivuosan esittäjän BAFTA-palkinnon Mrs. Mingottin roolistaan elokuvassa "Viattomuuden aika". Margolyes on myös esittänyt sivurooleja monissa televisiosarjoissa, kuten Blackadderissa, sekä lainannut ääntään piirroselokuviin. Hän näytteli myös Harry Potter -elokuvissa yrttitiedonopettajaa Pomona Versoa. Australialaisessa menestys sarjassa Neiti Fisherin etsivätoimisto hän näytteli päähahmo Neiti Fisherin tätiä Prudenceä.


title: Hancock

text: Hancock voi tarkoittaa:


title: Anita Bryant

text: Anita Jane Bryant (s. 25. maaliskuuta 1940) on yhdysvaltalainen laulaja. Hän oli teini-iässään missi; hän voitti Miss Oklahoma -kilpailun 1958 ja pääsi Miss Americassa toiseksi perintöprinsessaksi.


title: Anita Bryant

text: Muusikkona Bryant tuli alun perin tunnetuksi pophiteistään ”Till There Was You” (1959), ”Paper Roses” (1960) ja ”In My Little Corner of the World” (1960). Myöhemmin hän on herättänyt ristiriitaista huomiota homojen oikeuksien vastaisena aktivistina. Hänet kakutettiinkin suorassa lähetyksessä 1977.


title: Anita Bryant

text: Vuonna 1978 countrylaulaja David Allan Coe julkaisi albumillaan "Nothing Sacred" kappaleen ”Fuck Anita Bryant”. Freud Marx Engels & Jung -yhtye levytti myöhemmin saman kappaleen suomeksi nimellä ”Asseri” vuonna 1987 julkaistulla useiden esiintyjien kokooma-albumilla "Paljaat uneksijat". Suomenkielisen kappaleen sanoituksessa viitataan suomalaiseen kansanedustaja Asser Stenbäckiin, joka 1970–80-luvuilla tuli Suomessa tunnetuksi homoseksuaalisuutta vastustavan eheysliikkeen puolestapuhujana.


title: Anita Bryant

text: Bryant kuuluu konservatiivisiin etelän baptisteihin.


title: Jammerbugtin kunta

text: Jammerbugt on Pohjois-Jyllannin alueella Tanskassa sijaitseva kunta. Vuoden 2012 alussa kunnassa oli 38 611 asukasta, ja sen pinta-ala oli 863,9 neliökilometriä. Kunnan keskustaajama on nimeltään Aabybro.


title: Jammerbugtin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brovstin, Fjerritslevin, Pandrupin ja Aabybron kunnat yhdistyivät.


title: Black Disciples

text: Black Disciples (usein lyhennetty BDN tai BDN III) on suuri afroamerikkalainen katujengi Chicagossa, Illinoisissa. Jengi on erittäin väkivaltainen ja ottaa osaa huumeiden kuljetukseen. On arvioitu, että jengissä on reilut 6000 jäsentä.


title: Black Disciples

text: Jengin symboleihin kuuluu roomalainen numero kolme (III), joka edustaa "mieltä, ruumista ja sielua" ja se liitetään yleensä lyhenteen BDN perään. Sen tunnusvärit ovat sininen, punainen ja musta. Black Disciples on osa Folk Nationia, mutta jengillä on sotia toisten Folk jengien, kuten Gangster Disciplesin kanssa. Black Disciplesillä on ollut myös pitkä sota Black P. Stonesin kanssa.


title: Black Disciples

text: Alkuperäinen Black Gangster Disciples jakautui Black Disciplesiksi ja Gangster Disciplesiksi. Kaikki alkoi ”King Davidin” kuoltua vuonna 1974 ja uusi kattojärjestö, nimeltään Black Gangster Disciple Nation (BGDN), syntyi. 1980-luvun puolivälissä jengit erosivat Black Gangster Disciplesistä. Jengien alkuperät ovat kuitenkin Devil’s Disciples -katujengistä 1960-luvulta. 1990-luvun puolivälissä Black Disciples tuli tunnetuksi jenginä, johon Robert "Yummy" Sandifer kuului ja joka sittemmin teloitti Sandiferin hänen ollessaan vain 11-vuotias.


title: Black Disciples

text: Vuonna 2004 oli arviolta 300 ryhmää Black Disciple -jengejä Chicagon alueella. Jokaisessa ryhmässä on 30-40 jäsentä ja jokaisella on samanlainen rakenne, kuten arvojärjestys. Jokaisessa "setissä" alin arvo on "soldier" (sotilas) tai "representative" (edustaja, asiamies). Johtoportaassa on aina samat arvot: Minister, Assistant Co-Minister, ja Demetrius. Perusjäsenistä seuraava on First Demetrius. Sen jälkeen tulee Assistant Co-Minister ja vielä korkeampiarvoinen on Minister. Viimeinen tunnettu suuri pomo jengissä on King Shorty (Jerome Freeman), tunnetaan myös nimellä "crowned king". Hän on sittemmin poistunut virastaan.


title: Black Disciples

text: Vuonna 2000 Jerome Freemanin varamies Marvell Thompson (King Vel) perusti Blue Fin Black Disciplesin. Hän liitti Blue Finsin People Nationiin ja jopa otti käyttöön islamilaisia symboleita ja uskoja, joita muutamat People Nation jengit käyttivät. Blue Fins on myös hyväksynyt People Nationin sääntöjä ja sillä on vahvat suhteet perinteisten vihollisten, Black P. Stonesin ja Mickey Cobrasin kanssa. Uskotaan, että Blue Fins itse asiassa aiheutti Jerome Freemanin eroamisen. Yksi syy Blue Finsin muodostumiselle on huonot suhteet muihin Folk Nation jengeihin.


title: Black Disciples

text: Nykyään, kun King Vel on Black Disciplesin ylin johtaja Freemanin jäätyä pois, alkuperäiset Folk Nationin Black Disciplesit ajattele häntä johtajaksi, eivätkä päästä häntä perinteisiin Black Disciplesin tukikohtiin.


title: Steve Christian

text: Steven ”Steve” Raymond Christian (s. 26. kesäkuuta 1951) oli Pitcairnin pormestari vuosina 1999–2004. Hän joutui vuonna 2004 kuuden muun pitcairnilaismiehen kanssa syytteisiin naisiin ja lapsiin kohdistetuista pitkään jatkuneista seksuaalirikoksista. Christian tuomittiin viidestä raiskauksesta.


title: Steve Christian

text: Christian on HMS Bountyn kapinaa vuonna 1789 johtaneen Fletcher Christianin jälkeläinen.


title: Steve Christian

text: Christianin sisko Brenda nousi vuonna 2004 siirtymäkauden pormestariksi, kunnes viran otti täyttääkseen Jay Warren.


title: Tiranan piirikunta

text: Tiranan piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Tiranan prefektuuriin, joka vastaa nykyistä Tiranan maakuntaa. Piirikunnan pinta-ala oli 1 193 neliökilometriä ja vuoden 2001 väestönlaskennassa siellä oli 523 150 asukasta.


title: Tiranan piirikunta

text: Piirikuntaan kuuluivat seuraavat kunnat: Kamëz, Tirana ja Vorë. Pääkaupunkina toimi Tirana.


title: Crush, Kill, Destroy

text: Crush, Kill, Destroy on brasilialaisen metalliyhtye Sarcófagon ensimmäinen EP. Se julkaistiin vuonna 1992 12" EP:nä ja se ilmestyi vain Brasiliassa. Kaksi albumin viimeistä kappaletta oli ilmestynyt edellisenä vuonna The Laws of Scourge-albumilla, mutta myös EP:n kaksi uutta raitaa julkaistiin myöhemmin bonuskappaleina Laws of Scourgen CD-painoksella.Kaksi viimeistä kappaletta on remasteroitu EP:tä varten.


title: Rebildin kunta

text: Rebild on Pohjois-Jyllannin alueella Tanskassa sijaitseva kunta. Vuoden 2012 alussa kunnassa oli 28 911 asukasta, ja sen pinta-ala oli 621,3 neliökilometriä. Kunnan keskustaajama on nimeltään Støvring.


title: Rebildin kunta

text: Kunta syntyi 1. tammikuuta 2007 Tanskan kuntauudistuksen seurauksena, kun aiemmat Nøragerin, Skørpingin ja Støvringin kunnat yhdistyivät.


title: Ernest Courant

text: Ernest David Courant (s. 26. maaliskuuta 1920 Göttingen, Saksa) on yhdysvaltalainen fyysikko. Hän syntyi Saksan Göttingenissä matemaatikko Richard Courant’n poikana.


title: Ernest Courant

text: Courant valmistui Swarthmoren ja Rochesterin yliopistoista. Hän on luonut pitkän uran Brookhavenin kansallisessa laboratoriossa, mutta työskennellyt myös Stony Brookin yliopistossa.


title: Ernest Courant

text: Courant voitti vuonna 1986 Enrico Fermi -palkinnon. Hän on ollut Yhdysvaltain kansallisen tiedeakatemian jäsenenä vuodesta 1976.


title: Edmund Casimir Szoka

text: Edmund Casimir Szoka (14. syyskuuta 1927 – 20. elokuuta 2014) oli katolisen kirkon yhdysvaltalainen pappi. Hänet vihittiin papiksi 5. kesäkuuta 1954, sitten piispaksi 20. heinäkuuta 1971; kardinaali hänestä tuli 28. kesäkuuta 1988.


title: Edmund Casimir Szoka

text: Szoka syntyi puolalaisille maahanmuuttajavanhemmille Grand Rapidsissa, Michiganissa.


title: Edmund Casimir Szoka

text: Szoka toimi Detroitin hiippakunnan arkkipiispana vuosina 1981–1990. Hän osallistui uuden paavin valintaan vuoden 2005 konklaavissa.


title: Beyaz peynir

text: Beyaz peynir on turkkilainen juusto. Se muistuttaa lähinnä suomalaisten tuntemaa kreikkalaista fetaa. Siinä on kuitenkin korkeampi rasvapitoisuus, usein jopa yli 50 prosenttia, ja runsaammin suolaa. Se voidaan valmistaa vuohen- ja lehmänmaidon seoksesta. Beyaz peynir on hyvä salaattijuusto mutta melko voimakkaan makuinen ja tukeva syötäväksi sellaisenaan. Romanialainen telemea ja bulgarialainen sirene ovat samantapaisia.


title: Puhevalta (kirja)

text: Puhevalta on Juhana Torkin kirjoittama kirja, joka ilmestyi vuonna 2006. Kirjan pyrkii opettamaan lukijoita taitaviksi retorikoiksi kertomalla nykyajan ja antiikin puhujista.


title: Puhevalta

text: Puhevalta on asianosaisen henkilön oikeus hakemusasioissa esittää vaatimuksensa tuomioistuimessa tai esittää lausumansa oikeudenkäynnissä tai tulla kuulluksi jossakin oikeudellisessa menettelyssä. Näihin liittyen käytetään myös nimityksiä muutoksenhakupuhevalta ja väliintulijan puhevalta.


title: Puhevalta

text: Tuomioistuimessa tapahtuva oikeusriitojen ratkaisu edellyttää kuitenkin asianosaisen oikeudenkäyntikelpoisuutta. Esimerkiksi 15 vuotta täyttänyt alaikäinen saa käyttää huoltajan ohella puhevaltaansa ("rinnakkainen puhevalta") henkilöään koskevassa riita- ja rikosasiassa sekä hallintoasiassa ja hallintoprosessissa.


title: Puhevalta

text: Yleiskielessä puhevalta tarkoittaa samaa kuin puheoikeus eli oikeutta käyttää puheenvuoroja jossakin tilaisuudessa, esimerkiksi kokouksessa.


title: Annie Saumont

text: Annie Saumont (16. maaliskuuta 1927 Cherbourg-Octeville – 31. tammikuuta 2017 Pariisi) oli ranskalainen kirjailija. Hän voitti palkintoja lukuisilla novelleillaan ja sai lisäksi tunnustusta käännöskirjallisuudestaan englannista ranskaksi.


title: Afganistanin afgaani

text: Afgani (, ) on Afganistanin rahayksikkö. Sen valuuttatunnus on AFN. Se jakaantuu sataan puliin.


title: Afganistanin afgaani

text: Afganistanissa on käytössä 1, 2 ja 5 afganin kolikot ja 1, 2, 5, 10, 20, 50, 100, 500, 1 000 afganin setelit.


title: William Smithers

text: William Smithers (s. 10. heinäkuuta 1927 Richmond, Virginia) on yhdysvaltalainen näyttelijä. Hänet muistetaan Jeremy Wendellin roolista televisiosarjassa "Dallas", jossa hän esiintyi 1980-luvulla. Hän menestyi myös Broadway-teatterissa.


title: Neuvotteluvalta (kirja)

text: Neuvotteluvalta – Miten tulen huippuneuvottelijaksi? on Sami Miettisen ja Juhana Torkin vuonna 2008 kirjoittama neuvottelutaidon opaskirja.


title: Neuvotteluvalta (kirja)

text: Kirjan mukaan neuvottelutaidot ovat ihmisten yhteisöllisten suhteiden kantava voima. Kirjassa sosiaalinen elämä esitetään jatkuvana neuvotteluna, jossa pärjätäkseen on oivallettava keiden kanssa kannattaa neuvotella ja millä tavalla.


title: Neuvotteluvalta (kirja)

text: Neuvotteluvalta esittelee neljää hyvän neuvottelijan perusominaisutta: vallan, analyyttisyyden, sosiaalisuuden ja periaatteellisuuden. Kirjoittajat vertaavat näitä neljää ihmisen lihaksiin, aivoihin, sydämeen ja sieluun.


title: Neuvotteluvalta (kirja)

text: Helsingin Sanomat on käyttänyt kirjassa esitettyä teoriaa huippupolitiikkojen neuvottelutaitojen arviointiin.


title: Rannelukko

text: Rannelukko on nivellukko, joka vaikuttaa pääasiassa ranneniveleen. Rannelukko saadaan aikaan tyypillisesti ottamalla kiinni vastustajan kädestä ja taivuttamalla ja/tai vääntämällä sitä. Rannelukot ovat yleisiä aikidon, hapkidon ja jujutsun kaltaisissa kamppailulajeissa, joissa niitä opetetaan itsepuolustustekniikoina. Rannelukkoja voivat käyttää hyväksyttyinä voimankäytön menetelminä myös poliisit ja muut turvallisuusalan toimijat.


title: Rannelukko

text: Rannelukko tehdään yleensä niin, että otetaan yksin, tai kaksin käsin kiinni vastustajan kämmenestä kiinni kämmenselkä itseään päin ja käännetään sitä poispäin kehosta.


title: Mariagerfjordin kunta

text: Mariagerfjord on Pohjois-Jyllannin alueella Tanskassa sijaitseva kunta. Vuoden 2012 alussa kunnassa oli 42 429 asukasta, ja sen pinta-ala oli 718,2 neliökilometriä. Kunnan keskustaajama on nimeltään Hobro.


title: Mariagerfjordin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ardenin, Hadsundin ja Hobron kunnat sekä osa entistä Mariagerin kuntaa yhdistyivät.


title: Mariagerfjordin kunta

text: Kunta sijaitsee Mariagerin vuonon ympärillä, mistä sen nimi myös juontuu.


title: Vesthimmerlandin kunta

text: Vesthimmerland on Pohjois-Jyllannin alueella Tanskassa sijaitseva kunta. Vuoden 2012 alussa kunnassa oli 37 534 asukasta, ja sen pinta-ala oli 769,9 neliökilometriä. Kunnan keskustaajama on nimeltään Aars.


title: Vesthimmerlandin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Aalestrupin, Farsøin, Løgstørin ja Aars kunnat yhdistyivät.


title: Gribskovin kunta

text: Gribskov on Pääkaupunkialueella Tanskassa sijaitseva kunta. Vuoden 2012 alussa kunnassa oli 40 603 asukasta, ja sen pinta-ala oli 279,5 neliökilometriä. Kunnan keskustaajama on nimeltään Helsinge.


title: Gribskovin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Græsted-Gillelejen ja Helsingen kunnat yhdistyivät.


title: Mikko Latvala

text: Mikko Tapio Latvala (s. 8. heinäkuuta 1980 Vaasa) on suomalainen seiväshyppääjä, joka edustaa Haapajärven Kiilat -seuraa. Latvala toimi kaudella 2014 Superpesis-joukkue Koskenkorvan Urheilijoiden fysiikkavalmentajana.


title: Mikko Latvala

text: Latvala karsiutui loppukilpailusta vuonna 2002 Münchenin EM-kilpailuista ja lisäksi Wienin sisäratojen EM-kisoissa hypättyään tulokset 525 cm ja 540 cm. Hän jäi karsintaan myös Madridin sisäratojen EM-kisoissa kolmea vuotta myöhemmin hypättyään tuloksen 560 cm. Lisäksi hän saavutti 23-vuotiaiden Euroopan-mestaruuskilpailuissa vuonna 2001 hopeaa Amsterdamista tuloksella 550.


title: Mikko Latvala

text: Aikuisten SM-tasolta hän on saavuttanut yksitoista mitalisijaa halli- ja ulkorata mukaan lukien; neljä kultaa, viisi hopeaa ja kaksi pronssia. Ennätyksensä 566 cm hän hyppäsi 1. heinäkuuta 2001 Somerolla.


title: Mario del Monaco

text: Mario del Monaco (s. 27. heinäkuuta 1915 Firenze Italia – 16. lokakuuta 1982 Mestre Italia) oli italialainen tenori ja yksi aikansa kuuluisimmista oopperalaulajista.


title: Mario del Monaco

text: Del Monaco syntyi Firenzessä varakkaaseen perheeseen. Hän opiskeli ensin viulunsoittoa, mutta tunsi laulamisen enemmän omaksi alakseen. Hän valmistui Rossinin konservatoriosta Pesorassa, missä hän myös tapasi ensimmäisenä kertaa Renata Tebaldin, jonka kanssa teki myöhemmin urallaan menestyksekkäästi yhteistyötä. Mestari Raffaeli huomasi oppilaansa lahjakkuuden ja auttoi del Monacon uran alkuun.


title: Mario del Monaco

text: Del Monaco aloitti tenorinuransa esiintymällä 31. joulukuuta 1940 Milanossa Pinkertonin roolissa Giacomo Puccinin oopperassa "Madama Butterfly".


title: Mario del Monaco

text:
Hänen uransa päärooli oli Verdin "Otello", jota hän esitti ensi kerran 1950 ja sittemmin koko uransa ajan.
Del Monaco nauhoitti pitkän sarjan Verdin ja Puccinin oopperoita Deccan levy-yhtiössä. Hän levytti Fedoran 1969, vastarooleissa Magda Olivero ja Tito Gobbi.


title: Mario del Monaco

text: Del Monaco avioitui Rita Filippinin kanssa 1941.


title: Mario del Monaco

text: Vuonna 1975 del Monaco vetäytyi näyttämöltä eläkkeelle.


title: Suomenkielinen pikakirjoitus

text: Suomenkielisellä pikakirjoituksella tarkoitetaan erityisesti suomen kieltä varten kehitettyjä pikakirjoitusjärjestelmiä ja niiden käyttöä. Pikakirjoituksella voi kirjoittaa käsin huomattavasti nopeammin kuin tavallista kirjoitusta käyttäen. Ensimmäiset suomenkieliset pikakirjoitusjärjestelmät kehitettiin 1870-luvulla. Aluksi käytössä oli kaksi eri järjestelmää, mutta Lars Neovius-Nevanlinnan kehittämä järjestelmä vakiintui pian ainoaksi käytössä olevaksi.


title: Suomenkielinen pikakirjoitus

text: Pikakirjoitusjärjestelmiä kehitettiin erityisesti valtiopäivien tarpeisiin, mutta pikakirjoitusta on käytetty myös muualla muun muassa pöytäkirjojen tekemiseen sekä henkilökohtaisten muistiinpanojen tai päiväkirjojen kirjoittamiseen.


title: Suomenkielinen pikakirjoitus

text: Pikakirjoituksen suosio oli huipussaan 1940-luvulta 1970-luvulle. Pikakirjoitusta opetettiin oppikouluissa ja kauppaoppilaitoksissa, mutta 1900-luvun loppupuolella pikakirjoituksen käyttö ja opetus vähenivät huomattavasti.


title: Suomenkielinen pikakirjoitus

text: Englannissa pikakirjoitusjärjestelmiä oli kehitetty jo 1500-luvun lopulta lähtien, ja 1800-luvulla pikakirjoituksen käyttö alkoi levitä laajemmin muuallekin. Uusia järjestelmiä kehitettiin erityisesti Englannissa, Ranskassa ja Saksassa. Muualla käytettiin varsinkin aluksi näiden kolmen maan järjestelmien muunnoksia, mutta myöhemmin myös itsenäisempiä järjestelmiä.


title: Suomenkielinen pikakirjoitus

text: Suomessa oli 1860-luvulla senaatin aloitteesta kehitetty ruotsin kielelle soveltuva pikakirjoitusjärjestelmä, jota käytettiin valtiopäivillä ruotsinkielisten puheiden muistiinmerkitsemiseen.


title: Suomenkielinen pikakirjoitus

text: Vuoden 1872 valtiopäivillä talonpoikaissääty esitti pyynnön suomen kielen pikakirjoituksen kehittämiseksi. Seuraavana vuonna senaatti julistikin suomen kielelle soveltuvan pikakirjoitusjärjestelmän kehittämisestä kilpailun, johon ehdotukset oli toimitettava vuoden 1874 loppuun mennessä. Kilpailuun tuli vain yksi ehdotus, filosofian maisteri Lars Neoviukselta, joka toimi matematiikan opettajana Helsingissä. Hänelle myönnettiin ensimmäisenä palkintona 800 markkaa.


title: Suomenkielinen pikakirjoitus

text: Neovius oli oppinut pikakirjoituksen kadettikoulussa ja tutustunut saksalaisen Gabelsbergerin pikakirjoitusjärjestelmän puolalaiseen sovitteeseen. Hän mainitsee myöhemmässä oppikirjassaan, että oli kehittänyt järjestelmäänsä neljä vuotta jättäessään kilpailuehdotuksen vuoden 1874 lopussa.


title: Suomenkielinen pikakirjoitus

text: Neovius järjesti ensimmäisen pikakirjoituskurssinsa syksyllä 1874 ja julkaisi ensimmäisen oppikirjansa "Opastus suomalaiseen pikakirjoitukseen" keväällä 1876. Tiettävästi ensimmäisen kerran julkista suomenkielistä puhetta kirjoitettiin muistiin pikakirjoituksella 23. huhtikuuta 1875, jolloin professori Yrjö Koskisen puheen kirjoittamiseen käytettiin Neoviuksen järjestelmää.


title: Suomenkielinen pikakirjoitus

text: Suomessa 1940-luku oli pikakirjoituksen kukoistuskautta. Tuolloin perustettiin pikakirjoituskerhoja, pikakirjoituskirjallisuuden julkaiseminen oli vilkkaimmillaan, ja Pikakirjoituslehti saavutti levikkiennätyksensä 1730 kappaletta vuonna 1945. Pikakirjoituskilpailujen osallistujamäärät kasvoivat vielä 1960-luvulle asti, ja vuonna 1968 saatiin osanottajaennätys 1177 henkilöä.


title: Suomenkielinen pikakirjoitus

text: 1970- ja 1980-luvuilla tehdyissä koulu-uudistuksissa, peruskoulu-uudistuksessa ja keskiasteen uudistuksessa, pikakirjoitus jäi pois valtakunnallisista opetusohjelmista, ja pikakirjoituksen opetus väheni merkittävästi. Nykyisin Pikakirjoituslehden levikki on noin 160 kappaletta, ja nopeuskokeisiin on osallistunut vuosittain viitisen henkilöä.


title: Suomenkielinen pikakirjoitus

text:
Neovius-Nevanlinnan järjestelmä perustuu saksalaisen Franz Xaver Gabelsbergerin 1800-luvun alussa kehittämään saksankieliseen pikakirjoitusjärjestelmään. Gabelsbergerin järjestelmä oli osoittautunut toimivaksi useilla kielillä, ja suomea ennen siitä oli tehty sovituksia muun muassa kreikan, italian, puolan, kroatian, norjan ja ruotsin kielille. Neovius käytti Gabelsbergerin merkkejä, mutta siirsi esimerkiksi suomen kielessä harvinaisten b:n, d:n ja g:n merkit p:n, t:n ja h:n merkeiksi. Sen sijaan esimerkiksi k:n, l:n, m:n, n:n, r:n ja s:n merkit ovat samat kuin Gabelsbergerillä. Diftongeille tarvittiin enemmän merkintätapoja, ja Neovius kehitti myös tavallisimmille taivutusmuotojen päätteille omia merkintöjä.
Konsonanteilla ja konsonanttiryhmillä on kullakin oma merkkinsä. Vokaaleille on omia merkkejä, mutta ne voidaan esittää myös muilla tavoin: vahventamalla, alentamalla tai korottamalla edeltävää tai seuraavaa konsonantin merkkiä, tai pidentämällä konsonanttimerkkien etäisyyttä toisistaan. A-kirjaimia ei tavallisesti merkitä lainkaan, vaan jokaisen konsonanttimerkin jälkeen oletetaan tulevan a, ellei erikseen ole muuta merkitty. Esimerkiksi ”jalava” kirjoitetaan laittamalla peräkkäin j:n, l:n ja v:n merkit.


title: Suomenkielinen pikakirjoitus

text: Peräkkäiset merkit yhdistetään toisiinsa tavallisesti siten, että kukin sana kirjoitetaan nostamatta kynää paperista kirjainten välillä. Ainoastaan y-kirjain edellyttää kynän nostamista ja uuden viivan ristimistä edellisen kanssa.


title: Suomenkielinen pikakirjoitus

text: Yleisimmille sanoille, kuten "hän, kun, kuin, mutta, vasta, sisä, suuri, minä, sinä, että", on valittu yhden merkin mittaisia lyhenteitä. Näitä sanotaan pakkolyhenteiksi eli siigeleiksi, ja kyseiset sanat on järjestelmän mukaan kirjoitettava aina lyhennettä käyttäen. Alun perin siigeleitä oli sata, mutta myöhemmin niiden määrä vähennettiin noin kuuteenkymmeneen.


title: Suomenkielinen pikakirjoitus

text: Suurempia kirjoitusnopeuksia tavoiteltaessa tarvitaan perusjärjestelmän lisäksi lyhennystekniikoita. Tavallisessa yhtenäisessä tekstissä voidaan asiayhteyden perusteella ymmärtää sanoja, vaikka niitä ei olisi kokonaan merkitty. Esimerkiksi kirjoitettaessa ”eräässä suuressa kaupungissa”, voidaan jälkimmäisistä sanoista jättää inessiivin pääte "-ssa" pois, ja sanat voidaan kuitenkin lukea oikein. Samoin verbeistä voidaan jättää taivutuspäätteitä pois, esimerkiksi lauseesta ”He katsovat kirjaa” voidaan jättää "-vat"-pääte pois, koska subjektin "he" perusteella voidaan luettaessa päätellä oikea pääte.


title: Suomenkielinen pikakirjoitus

text: Myös sanan vartalosta voidaan jättää äänteitä pois. Samaa lyhennettä saatetaan käyttää useammallekin sanalle, esimerkiksi merkintää "huo" voidaan käyttää sanoille "huomata", "huomenna", "huone" ja "huono". Tällöin tekstiä luettaessa pitää asiayhteydestä tulkita oikea sana.


title: Suomenkielinen pikakirjoitus

text:
Pitempiä sanoja voidaan lyhentää usealla eri tavalla. Lyhentämisen määrä riippuu pikakirjoituksen käyttötarkoituksesta: jos erityistä nopeutta ei tarvita, voidaan kirjoittaa täydellisemmin, mutta jos pitää saada kirjoitettua nopean puhujan puhetta, tarvitaan voimakkaampia lyhennyksiä.
Perusjärjestelmällä on mahdollista kirjoittaa noin 100 tavua (n. 40 sanaa) minuutissa. Normaaliin puhenopeuteen (n. 200–300 tavua minuutissa) pääseminen pikakirjoituksella edellyttää pitkää harjoittelua ja lyhennysmerkintöjen opiskelua. Suomessa nopeimmat pikakirjoittajat ovat päässeet nopeuskilpailuissa 400–500 tavuun minuutissa.


title: Suomenkielinen pikakirjoitus

text: Suomessa pikakirjoituksen käyttö on keskittynyt kolmelle alueelle: kokouspikakirjoitukseen, liikepikakirjoitukseen ja muistiinpanopikakirjoitukseen.


title: Suomenkielinen pikakirjoitus

text: Valtiopäivillä suomenkielistä pikakirjoitusta on käytetty vuoden 1877–78 valtiopäivistä alkaen. Vuoteen 1907 asti pikakirjoittajien hankkimisesta vastasi Pikakirjoittajayhdistys, mutta vuodesta 1908 lähtien eduskunnalla on ollut omat pikakirjoituskansliansa, erikseen suomenkielinen ja ruotsinkielinen, jotka vuonna 1966 yhdistettiin ja nimettiin pöytäkirjatoimistoksi. Vuonna 1953 eduskunnassa otettiin pöytäkirjanteon avuksi myös äänityslaitteet.


title: Suomenkielinen pikakirjoitus

text: Nauhoitusten ja pikakirjoitusmuistiinpanojen lisäksi pöytäkirjan teossa on käytössä myös kansanedustajilta saatavia valmiiksi elektronisessa muodossa olevia puheita. Nykyisistä pöytäkirjasihteereistä kaikki eivät ole pikakirjoitustaitoisia.


title: Suomenkielinen pikakirjoitus

text: Pikakirjoittajia on käytetty myös muun muassa kirkolliskokouksissa, ammattijärjestöjen edustaja- ja vuosikokouksissa, puoluekokouksissa ja joissakin suurissa oikeudenkäynneissä. 1970- ja 80-luvuilla kokouspikakirjoituksen määrä kuitenkin väheni huomattavasti. Tiettävästi Suomen Journalistiliitto on ollut viimeinen suurempi ammattiliitto, joka on käyttänyt pikakirjoittajia liittokokouksissaan, viimeksi vuoden 2008 kokouksessa. Tuolloin kuitenkin tehtiin myös organisaatiouudistus, ja sekä liittokokouksista että pikakirjoittajien käytöstä luovuttiin.


title: Suomenkielinen pikakirjoitus

text: Liike-elämässä sihteerit ovat käyttäneet pikakirjoitusta sanelujen vastaanottamisessa, ohjeiden muistiinpanossa, puhelinkeskusteluissa ja kokouksissa.


title: Suomenkielinen pikakirjoitus

text:
Suomessa julkaistiin 1800-luvun lopussa ja 1900-luvun alkupuolella useita kirjoja, joihin on koottu pikakirjoituksella talteen otettuja saarnoja tai luentosarjoja.
Tunnettuja suomalaisia pikakirjoituksen käyttäjiä ovat olleet muun muassa J. K. Paasikivi, Sakari Tuomioja, Yrjö Väisälä ja Joonas Kokkonen. Paasikivi kirjoitti vuonna 1985 julkaistut päiväkirjansa osittain pikakirjoituksella, ja Tuomioja toimi 1930-luvulla muutaman vuoden jopa eduskuntapikakirjoittajana.


title: Suomenkielinen pikakirjoitus

text: 1800-luvulla osa kansanrunouden kerääjistä merkitsi keräämänsä aineiston muistiin pikakirjoituksella. Tunnetuimmista kerääjistä pikakirjoitusta käyttivät ainakin Kaarle Krohn, Volmari Porkka, Arvid Genetz ja Vihtori Alava.


title: Suomenkielinen pikakirjoitus

text: Vuonna 1872 perustettiin Suomen Pikakirjoittajayhdistys, joka on siitä lähtien toiminut pikakirjoituksen kehittämisen ja pikakirjoitustaidon levittämisen puolesta. Se muun muassa julkaisee Pikakirjoituslehteä ja muuta pikakirjoituskirjallisuutta sekä järjestää pikakirjoituskokeita. Yhdistyksessä on noin 250 jäsentä.


title: Suomenkielinen pikakirjoitus

text: Ensimmäinen suomenkielinen pikakirjoituslehti oli Vilho Sederholmin vuonna 1887 julkaisema "Yritys", jota ilmestyi kuusi numeroa. Vuonna 1888 Sederholm alkoi toimittaa "Pikakirjoituslehteä", joka on siitä lähtien ilmestynyt säännöllisesti, lukuun ottamatta vuosia 1916–1919. Lehti ilmestyy nykyisin neljä kertaa vuodessa ja sisältää muun muassa pikakirjoitusuutisia Suomesta ja ulkomailta, raportteja pikakirjoitustapahtumista, kilpailu- ja koetuloksia sekä pikakirjoituksen lyhenne- ja kieliharjoituksia.


title: Suomenkielinen pikakirjoitus

text: Pikakirjoitusta on opetettu pääasiassa kauppaoppilaitoksissa, oppikouluissa sekä kansalais- ja työväenopistoissa. Myös Suomen Pikakirjoittajayhdistys ja erilaiset kirjeopistot ovat antaneet pikakirjoituksen opetusta.


title: Suomenkielinen pikakirjoitus

text: 1930-luvun lopulla pikakirjoituksen opiskelijoita oli vuosittain noin 2000. 1960-luvulle mennessä määrä oli kasvanut 5500:aan ja 1980-luvun alussa laskenut jälleen noin 2000:een.


title: Suomenkielinen pikakirjoitus

text: Peruskoulu-uudistuksessa 1970-luvulla pikakirjoitusta ei otettu peruskoulun eikä lukion lukusuunnitelmiin, ja pikakirjoituksen kouluopetus loppui lähes kokonaan. Ammatillisen koulutuksen osalta kävi lähes samoin: keskiasteen uudistuksessa 1980-luvulla pikakirjoitus jäi pois valtakunnallisista opetussuunnitelmista, ja pikakirjoituksen asema kauppaoppilaitoksissa heikkeni vähitellen.


title: Suomenkielinen pikakirjoitus

text: Nykyisin pikakirjoitusta voi opiskella muun muassa Helsingin työväenopistossa.


title: Suomenkielinen pikakirjoitus

text: Lars Neovius julkaisi ensimmäisen oppikirjansa "Opastus suomalaiseen pikakirjoitukseen" vuonna 1876. Kyseessä oli kuitenkin vain pieni sadan kappaleen painos, joka oli tarkoitettu lähinnä hänen omien pikakirjoituskurssiensa oppilaille. Vuonna 1883 Neovius julkaisi laajemman painoksen nimellä "Oppikirja suomalaisessa pikakirjoituksessa". Se erosi ulkoasultaan ja esitystavaltaan merkittävästi edellisestä. Kolmas painos julkaistiin 1891, mutta sen Neovius joutui tekemään kiireessä, eikä ollut siihen itsekään tyytyväinen. Neljättä painosta vuodelta 1894 pidetään sisällöltään Neoviuksen oppikirjan pääpainoksena, ja se oli myös painoteknisesti edellisiä selkeämpi ja laadukkaampi. Kirjan myöhempiin painoksiin ei tehty enää suuria muutoksia. Neoviuksen kuoleman (1916) jälkeen kirjaa toimitti Kaarlo Kallioniemi, ja kirjasta otettiin uusia painoksia 1940-luvulle asti.


title: Suomenkielinen pikakirjoitus

text: Pikakirjoituksen opetus on tavallisesti jaettu alkeiskurssiin ja lyhennysoppiin, ja Neoviuksen kirjoja seuranneet oppikirjat noudattavat myös tätä jakoa. Kaarlo Kallioniemen "Pikakirjoituksen alkeet" ilmestyi vuonna 1926. Se oli Neoviuksen kirjaa suppeampi, ja suunniteltu erityisesti kouluopetukseen. Vuonna 1960 julkaistiin Leo Kailan "Pikakirjoituksen alkeis- ja harjoituskirja", jossa oli huomioitu Pikakirjoitusyhdistyksen järjestelmälautakunnan edellisenä vuonna tekemät esitykset järjestelmän yksinkertaistamiseksi. Kirjan 7. painos vuodelta 1976 on edelleen myynnissä, ja sitä käytetään muun muassa pikakirjoituskursseilla. Samoihin aikoihin Kailan kirjan kanssa, vuosina 1959–1961, julkaistiin Allan Alhan ja Akseli Vallan laatima kirjekurssimuotoiseen opetukseen suunniteltu 12-osainen vihkosarja "Pikakirjoitustaito pikaisesti". Yhteensä noin 300 sivun mittaisena se oli selvästi laajempi kuin aikaisemmat pikakirjoitusoppaat. Pikakirjoitusjärjestelmään on tehty vuosien varrella vain hyvin pieniä muutoksia, ja samat oppikirjat ovat säilyneet opetuskäytössä vuosikymmeniä.


title: Suomenkielinen pikakirjoitus

text: Lyhenneoppikirjoja laativat Kaarlo Kallioniemi ("Pikakirjoituksen ehtolyhennysoppi", 1945) ja Eino Nevalainen ("Pikakirjoituksen lyhenneoppikirja", 1947). Uusin lyhenneoppikirja on Leo Kailan ja Unto Rädyn vuonna 1966 julkaisema "Opi lyhentämään – Pikakirjoituksen lyhennysoppi ja harjoituskirja", jonka 4. painos vuodelta 1995 on edelleen myynnissä.


title: Suomenkielinen pikakirjoitus

text: Lisäksi on julkaistu lyhenneluetteloita, muun muassa Kaarlo Kallioniemen "Valikoima ehtolyhennyksiä" (1937), Eino Nevalaisen, Eino Relanderin ja Akseli Vallan laatima "Suomen pikakirjoittajayhdistyksen lyhenneluettelo" (1948) sekä uusimpana Veikko Sorsan "Pikakirjoituksen lyhennehakemisto" vuodelta 1981. Sorsan luettelo on näistä laajin ja sisältää lyhenteitä n. 7000 sanalle tai sanayhdistelmälle.


title: Suomenkielinen pikakirjoitus

text: Edellä kuvattu Neovius-Nevanlinnan järjestelmä on ollut käytännössä ainoa merkittävä suomenkielinen pikakirjoitusjärjestelmä: muut järjestelmät eivät ole levinneet yleiseen käyttöön.


title: Suomenkielinen pikakirjoitus

text: Wilhelm Fabritius kehitti 1870-luvun alkupuolella toisen suomenkielisen pikakirjoitusjärjestelmän. Järjestelmästä ei kuitenkaan julkaistu oppikirjaa, eikä siitä tullut kovin suosittua. Fabritius työskenteli enimmäkseen ulkomailla, eikä järjestelmällä ollut yhtä innokkaita kannattajia kuin Neoviuksen järjestelmällä. E. G. Palménin pitämällä kurssilla järjestelmän oppi muun muassa P. J. Hannikainen, joka toimi 1870- ja 1880-luvuilla pikakirjoittajana valtiopäivillä ja käytti valtiopäiväpikakirjoittajista ainoana Fabritiuksen järjestelmää. Lisäksi järjestelmää käytti ainakin Kaarle Krohn, joka keräsi 1880-luvulla kansanrunoja Karjalasta.


title: Suomenkielinen pikakirjoitus

text: Fabritiuksen järjestelmän merkit ovat peräisin saksalaisista Gabelsbergerin ja Stolzen järjestelmistä. Omaperäisiä oivalluksia järjestelmässä on muun muassa etuvokaalisten sanojen merkitseminen pienellä väkäsellä sanan alussa.


title: Suomenkielinen pikakirjoitus

text: Pastori F. E. Richter laati ja julkaisi oman Gabelsbergerin järjestelmään pohjautuvan järjestelmän 1890-luvulla, mutta se ei saavuttanut merkittävää suosiota.


title: Suomenkielinen pikakirjoitus

text: Suomalaisen Kirjallisuuden Seuran kirjallisuusarkistosta löydettiin vuonna 2007 aikaisemmin tuntemattomia Johan Nummelinin laatimia pikakirjoitusoppikirjojen käsikirjoituksia. Nummelin laati 1880-luvulla Gabelsbergerin järjestelmään pohjautuvan suomenkielisen pikakirjoitusjärjestelmän ja sille laajan ja yksityiskohtaisen oppikirjan käsikirjoituksen. Myöhemmin Nummelin laati toisen, täysin erillisen järjestelmän, joka pohjautui saksalaisen Julius Braunsin järjestelmään. Tästä hän kirjoitti parin vuosikymmenen aikana useita toisistaan poikkeavia oppikirjaversioita, joista viimeinen on päivätty vuodelle 1918. Järjestelmien käytöstä ei ole kuitenkaan säilynyt tietoa.


title: Suomenkielinen pikakirjoitus

text: Estrid Nordenswan sovitti ruotsalaisen Melinin järjestelmän suomen kielelle ja julkaisi sovitteensa vuonna 1935 nimellä "Pikakirjoituksen oppikirja Melinin järjestelmän mukaan". Järjestelmä ei levinnyt laajaan käyttöön, mutta ainakin Suomen ja Neuvostoliiton välisissä rauhanneuvotteluissa syyskuussa 1944 yksi pikakirjoittaja käytti sitä.


title: Suomenkielinen pikakirjoitus

text: Fabian Fabritius sovitti E. A. Fabritiuksen kehittämän Gabelsbergerin järjestelmään pohjautuvan ruotsinkielisen järjestelmän suomen kielelle. Järjestelmästä julkaistiin oppikirja "Finsk stenografi" vuonna 1955.


title: Suomenkielinen pikakirjoitus

text: Kalevi Karmitsa julkaisi vuonna 1993 kirjan "Hyppykirjoitus – opi pikakirjoitusmenetelmä yhdessä päivässä", jossa hän esittelee kehittämänsä kirjoitusjärjestelmän. Siinä jokaiselle kirjaimelle on oma yksinkertainen merkkinsä, mutta merkkejä ei kuitenkaan yhdistetä toisiinsa, vaan ne kirjoitetaan erikseen, mikä tekee kirjoittamisesta hitaampaa tavanomaiseen pikakirjoitukseen verrattuna.


title: Suomenkielinen pikakirjoitus

text: Saksalainen Boris Neubauer kirjoitti vuonna 2003 pikakirjoituksen MM-kilpailuissa ensimmäisenä ei-suomalaisena hyväksytysti suomen kielen sanelun, loppunopeutena 140 tavua minuutissa. Hän käytti Saksan yhtenäisjärjestelmää, johon oli itse tehnyt muutoksia suomen kieltä varten.


title: Suomenkielinen pikakirjoitus

text: Muun muassa Yhdysvalloissa on oikeusistuimissa siirrytty käsipikakirjoituksesta paljolti pikakirjoituskoneiden ja niin kutsutun stenomaskin käyttöön. Suomen kielelle ei ole kehitetty konepikakirjoitusjärjestelmää, eikä stenomaskejakaan ole Suomessa käytössä.


title: Chalfont & Latimerin asema

text: Chalfont & Latimerin asema on asema Lontoon metron Metropolitan Linella sekä Chiltern Railwaysin Lontoosta Aylesburyyn vievällä reitillä. Asema avattiin vuonna 1889. Asemalta lähtevät sukkulajunat kohti Cheshamin metroasemaa. Alkuperäinen nimi oli 'Chalfont Road', mutta se vaihdettiin nykyiseksi vuonna 1915.


title: Chalfont & Latimerin asema

text: Matka Chalfont & Latimerista Cheshamiin, 6,3 kilometriä, on pisin kahden aseman välinen etäisyys Lontoon metrossa.


title: Erich Eliskases

text: Erich Gottlieb Eliskases (15. helmikuuta 1913 – 2. helmikuuta 1997) oli shakin suurmestari. Hän edusti niin Itävaltaa, kuin Saksaa ja Argentiinaakin.


title: Erich Eliskases

text: Eliskases syntyi Inssbruckissa, Itävallassa. Hän sai kansainvälisen mestarin arvonimen vuonna 1950 ja suurmestarin arvonimen vuonna 1952. Eliskases oli Itävallan mestari vuonna 1929, Unkarin mestari vuonna 1934 sekä Saksan mestari vuosina 1938 ja 1939. Eliskases muutti Etelä-Amerikkaan toisen maailmansodan puhjettua.


title: Tito Gobbi

text: Tito Gobbi (24. lokakuuta 1913 Bassano del Grabba, Italia – 5. maaliskuuta 1984) oli italialainen baritoni.


title: Tito Gobbi

text: Gobbi syntyi Bassano del Grappassa ja opiskeli lakia Padovan yliopistossa ennen laulajaksi alkamista. Hän teki oopperadebyyttinsä Count Rudolfon roolissa Vincenzo Bellinin oopperassa vuonna 1935. Hän teki debyyttinsä La Scala -oopperassa Milanossa 1942 ja esiintyi Covent Gardenissa Lontoossa 1951.


title: Viv Richards

text: Sir Isaac Vivian Alexander "Viv" Richards (s. 7. maaliskuuta 1952) on uransa lopettanut kriketinpelaaja, joka edusti maaottelutasolla Länsi-Intian saariston joukkuetta. Hänen ammattilaisuransa jatkui 1970-luvun alusta 1990-luvulle; ensimmäisen test matchinsa hän pelasi 1974 ja viimeisensä 1991.


title: Viv Richards

text: Richards syntyi Antiguan saarella Karibialla.


title: Viv Richards

text: Richards on useissa äänestyksissä valittu yhdeksi 1900-luvun kriketin suurimmista nimistä. Hän oli Wisdenin vuoden kriketinpelaaja 1977. Hän pelasi uransa aikana myös jalkapalloa.


title: Javier Bulfoni

text: Javier Bulfoni (s. 26. syyskuuta 1976 Buenos Aires) on argentiinalainen koripalloilija. Hänen nykyinen seuransa on Bàsquet Manresa, joka pelaa Espanjan koripallon pääsarjassa. Bulfoni on edustanut urallaan myös La Plataa, CB Incaa, CB Algecirasta ja Baloncesto Leónia.


title: George Alan Thomas

text: Sir George Alan Thomas, (14. kesäkuuta 1881 – 23. heinäkuuta 1972) oli brittiläinen shakin- sulkapallon- ja tenniksenpelaaja. Thomas oli kahdesti Britannian mestari shakissa ja seitsemänkertainen sulkapallon mestari. Hän myös pelasi miesten nelinpelin Wimbledonin semifinaaleissa vuonna 1911.


title: Tyrone Jones

text: Tyrone Jones (3. elokuuta 1961 – 10. kesäkuuta 2008) oli yhdysvaltalainen joukkueurheilija, joka pelasi kanadalaista jalkapalloa Canadian Football Leaguen seuroissa. Hän pelasi lyhyesti myös amerikkalaista jalkapalloa Phoenix Cardinalsissa.


title: Tyrone Jones

text: Jonesin ammattilaisseuroina Kanadassa olivat 1980–1990-luvuilla Winnipeg Blue Bombers, Saskatchewan Roughriders ja British Columbia Lions. Hän voitti kaksi Grey Cupia (1984 & 1990).


title: Tyrone Jones

text: Jonesilla todettiin elokuussa 2005 aivokasvain, johon hän kuoli 46-vuotiaana 10. kesäkuuta 2008.


title: Leonardo Gutiérrez

text: Leonardo Martín Gutiérrez (s. 16. toukokuuta 1978) on argentiinalainen koripalloilija. Hän oli mukana voittamassa olympiakultaa Ateenassa 2004, olympiapronssia Pekingissä 2008 ja MM-hopeaa Yhdysvalloissa vuonna 2002. MM-turnauksessa hän oli Argentiinan kokoonpanossa myös vuonna 2006.


title: Vestibyyli

text: Vestibyyli on rakennuksen eteisaula tai porrashalli. Nimitys on peräisin latinan kielen sanasta "vestibulum", joka tarkoittaa kotilieden jumalatar Vestalle pyhitettyä. Vestibyyli oli yksi antiikin Rooman asuintalon eli domuksen osista: ovelta atriumiin johtava käytävä.


title: Ehrhardt Post

text: Alfred M. Ehrhardt Post (23. syyskuuta 1881 Cottbus – 1. elokuuta Berliini 1947) oli saksalainen shakinpelaaja. Vuosina 1939–1945 Post toimi Saksan shakkiliiton presidenttinä ja oli kaikkien tärkeimpien Euroopan shakkiturnausten pääjärjestäjä.


title: Oldřich Duras

text: Oldřich Duras (30. lokakuuta 1882 Böömi, Itävalta-Unkari – 5. tammikuuta 1957 Praha, Tšekkoslovakia) oli tšekkiläinen shakinpelaaja. FIDE myönsi hänelle suurmestarin arvonimen vuonna 1950, kun titteli ensi kertaa esiteltiin.


title: Oldřich Duras

text: Duras oli myös huomattava shakkiongelmien tekijä.


title: Emmanuel Bangué

text: Emmanuel Bangué (s. 21. heinäkuuta 1971) on entinen ranskalainen pituushyppääjä.


title: Emmanuel Bangué

text: Bangué sijoittui Atlantan olympialaisissa 1996 neljänneksi tuloksella 8,19. Seuraavana vuonna hän karsiutui Ateenan MM-kilpailuissa hypättyään 7,93. Valencian sisäratojen EM-kilpailuista 1998 hän saavutti pronssia tuloksella 8,05. Sevillan MM-kilpailuissa 1999 hän sijoittui finaalissa yhdeksänneksi ja voitti aikaisemmin samana vuonna lisäksi Euroopan cupin. Wienin sisäratojen EM-kisoissa 2002 hän karsiutui tuloksella 7,58.


title: Antonio Rico

text: Antonio Rico (26. helmikuuta 1908 – 16. joulukuuta 1988) oli espanjalainen shakinpelaaja.


title: Antonio Rico

text: Rico oli Asturian mestari kahdeksan kertaa: 1944, 1945, 1946, 1947, 1948, 1952, 1953 ja 1956.


title: Antonio Rico

text: Vuonna 1934 Rico oli 5.-6. Madridin turnauksessa. Espanjan sisällissodan jälkeen hän voitti Madridin turnauksen 1942, oli neljäs Gijónissa 1944, ja oli 3.-4. Espanjan mestaruuskilpailuissa Bilbaossa 1945.


title: Antonio Rico

text: Rico voitti Gijónin turnauksen vuonna 1945 jättäen taakseen muun muassa Aleksandr Alehinin, oli neljän Gijónissa 1946, yhdeksäs vuonna 1947, toinen Avilesissa 1947 ja voitti Gijónissa vuonna 1948.


title: Suomirokkia 4

text: Suomirokkia 4 ("24 rytinärockin klassikkoa") on samannimisen, Poko Rekordsin julkaiseman, kokoelmalevysarjan neljäs osa. Se julkaistiin vuonna 1999.


title: Portugalin Shakkiliitto

text: Portugalin Shakkiliitto (FPX) hallinnoi Portugalin shakkitapahtumia. Se järjestää jokavuotiset shakin portugalinmestaruuskilpailut.


title: Kari Asikainen

text: Kari Aaro Juhani Asikainen (24. lokakuuta 1939 Parkano) on suomalainen sisustusarkkitehti. Hän valmistui Taideteollisesta oppilaitoksesta vuonna 1966. Asikaisen tunnetuin tuote on vuodesta 1969 valmistettu Kari-tuolimallisto.


title: Kari Asikainen

text: Asikainen on työskennellyt eri suunnittelutoimistoissa ja oma suunnittelutoimisto Kari Design Oy hänellä on ollut vuodesta 1983. Vuosina 1973–1988 hän työskenteli Taideteollisen korkeakoulun huonekalusuunnittelun tuntiopettajana, sen jälkeen 1988–1994 Taideteollisen korkeakoulun teollisen huonekalusuunnittelun professorina ja Länsi-Suomen muotoilukeskus Muovan johtajana Vaasassa.


title: Kari Asikainen

text: Asikaisella oli 1999 taideteollisuusmuseossa retrospektiivinen näyttely. Hän sai 1984 Valtion taideteollisuuspalkinnon ja 1982 SIO:n palkinnon vuoden parhaasta julkisten tilojen huonekalusta, Kari 3 -tuoli.


title: Egedalin kunta

text: Egedal on Pääkaupunkialueella Tanskassa sijaitseva kunta. Vuoden 2012 alussa kunnassa oli 41 821 asukasta, ja sen pinta-ala oli 125,8 neliökilometriä. Kunnan keskustaajama on nimeltään Stenløse.


title: Egedalin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ledøje-Smørumin, Ølstykken ja Stenløsen kunnat yhdistyivät.


title: Olli Ikkala (fyysikko)

text: Olli Tapio Ikkala (s. 15. elokuuta 1953 Helsinki) on suomalainen fyysikko. Hän on ollut Teknillisen korkeakoulun professori vuodesta 1999 ja toimii nykyään polymeerifysiikan ja molekulaaristen nanorakenteiden professorin virassa. Suomen Akatemian akatemiaprofessori hän on ollut vuodesta 2005 alkaen. Ikkala on toiminut muun muassa Suomen fyysikkoseuran puheenjohtajana ja saanut vuonna 2002 Emmanuel Merck -palkinnon.


title: Olli Ikkala (fyysikko)

text: Ikkala valittiin Suomalaisen Tiedeakatemian jäseneksi vuonna 2003.


title: Olli Ikkala (fyysikko)

text: Olli Ikkala on julkaissut tieteellisiä töitään useissa arvostetuissa tieteellisissä julkaisuissa, joista tunnetuimpia ovat "Science" ja "Nature Materials". Hän on jäsen monissa tieteellisissä järjestöissä, kuten Suomalaisessa Tiedeakatemiassa ja American Chemical Societyssä, ja on myös jäsen esimerkiksi American Association for Advancement of Science -yhdistyksen julkaisemassa "Science"-lehdessä vertaisarviointia suorittavassa toimikunnassa vuodesta 2006 alkaen.


title: Olli Ikkala (fyysikko)

text: Ikkala valmistui tohtoriksi Teknillisestä korkeakoulusta 1983. Väitöskirjan aiheena olivat vorteksit eli pyörteet helium-3-supranesteessä.


title: Timo Saarnio

text: Timo Saarnio (s. 1944 Helsinki) on suomalainen sisustusarkkitehti ja kalustesuunnittelija. Hän on keskittynyt 1990-luvun lamasta alkaen kalusteisiin ja suunnitellut erityisesti tuoleja.


title: Timo Saarnio

text: Saarnio valmistui sisustusarkkitehdiksi 1971 Taideteollisesta oppilaitoksesta Helsingistä. Valmistuttuaan Saarnio työskenteli eri arkkitehtitoimistoissa Helsingissä kymmenen ensimmäistä vuotta. Hänen päätöitään tältä ajanjaksolta ovat muun muassa Valion pääkonttorin sisustus Helsingissä 1975–1977 ja Bagdadin konferenssikeskus Irakissa 1978–1981.


title: Timo Saarnio

text: Saarnio aloitti 1982 työskentelyn omassa sisustusarkkitehtitoimistossa, jossa hän suunnitteli sisustuksia useiden yritysten pääkonttoreihin. Asiakkaita olivat muun muassa Kemira, Perusyhtymä, Fiskars, Partek, Jaakko Pöyry Oy ja Haka. Vuodesta 1982 hän on myös toiminut huonekalusuunnittelijana ja osallistunut useisiin suunnittelukilpailuihin. 1990-luvun lamasta lähtien hän on ollut pelkästään kalustesuunnittelija.


title: Timo Saarnio

text: Saarnio suunnitteli 1987 Intimo-kalustesarjan ensin omalle yritykselleen Intimo Oy:lle, sittemmin mallisto siirtyi Martela Oy:lle. Intimo-sarjaan kuuluvat julkitilakäyttöön tarkoitetut yleistuolit, nojatuolit, sohvat ja pöydät. Yhdestä puuosasta ilman liitoksia valmistetun Una-tuolin Saarnio suunnitteli vuonna 1995 P. O. Korhonen Oy:lle.


title: Timo Saarnio

text: Vuodesta 1992 Timo Saarnio on työskennellyt freelance-huonekalusuunnittelijana ja tehnyt yhteistyötä muun muassa Martelan, P. O. Korhosen, Selka-Line Oy:n, italialaisen Horm srl:n ja japanilaisen Interior Center Co. Ltd:n kanssa.


title: Timo Saarnio

text: Saarnio on osakkaana Arktis-toimistossa, jonka suunnittelijana hän toimii.


title: Timo Saarnio

text: Saarnio on palkittu lukuisissa eri muotoilukilpailuissa.


title: Timo Saarnio

text: Saarnio on saanut Taideteollisuuden Valtionpalkinnon 1990. Vuonna 1997 hänelle myönnettiin kolmevuotinen Valtion taiteilija-apuraha. Hän on toiminut myös Taideteollisessa korkeakoulussa tuntiopettajana sekä SIO:n ja Ornamon luottamustehtävissä.


title: Timo Saarnio

text: Vuonna 1996 hän vastaanotti kolme merkittävää muotoilualan palkintoa:


title: Timo Saarnio

text: Vuonna Saarnion Pack-tuoli valittiin 1998 Vuoden tuoliksi Udinen kansainvälisillä huonekalumessuilla Italiassa. Saarnion Una-tuoli valittiin 1999 Brnossa näyttelyn parhaaksi huonekaluksi (Best of Mobis) Tšekin tasavallassa. Samana vuonna Saarnio sai SIO:n huonekalupalkinnon Habitare–messuilla Helsingissä Clip–tuolillaan ja vastaanotti ”Good Design Awardin” Japanissa Woody-Stack-tuolilla.


title: Suomirokkia 5

text: Suomirokkia 5 ("40 kaikkien aikojen suomirock-klassikkoa") on samannimisen, Poko Rekordsin julkaiseman, kokoelmalevysarjan viides osa. Se julkaistiin vuonna 2000.


title: Suomirokkia 5

text:
CD1:
CD2:


title: Samuli Naamanka

text: Samuli Naamanka () on suomalainen sisustusarkkitehti ja taiteen maisteri. Naamanka nousi julkisuuteen kehittämällään graafisella betonilla. Menetelmän avulla betonielementin pintaan saadaan pysyvä painokuvio.


title: Samuli Naamanka

text: Samuli Naamanka opiskeli Oulun yliopistossa luonnontieteellisen tiedekunnan fysiikan laitoksella vuosina 1989–1992. Yliopisto-opintojensa ohessa hän harrasti kuvataiteita, joihin perehtyi Limingan taidekoulussa vuonna 1990. Hän siirtyi vuonna 1992 Oulun yliopistosta opiskelemaan Rovaniemen Rovaniemen taide- ja käsiteollisuusoppilaitokseen (nykyisin osa Lapin yliopiston taiteiden tiedekuntaa), ja kirjoittautui seuraavana vuonna Taideteolliseen korkeakouluun, josta valmistui taiteen maisteriksi vuonna 2000. Hän jatkoi vielä opintojaan Denmarks Design Schoolissa Kööpenhaminassa.


title: Samuli Naamanka

text: Lopputyön aiheena Taideteollisessa korkeakoulussa Samuli Naamangalla oli "Graafinen Betoni, menetelmä kuvioidun betonipinnan aikaan saamiseksi". Samuli Naamanka on perustajajäsen työhuone DNA.ssa (Design and Architecture) yhdessä kymmenen muun suunnittelijan kanssa. Oman suunnittelutoimiston Reseptori Oy:n Naamanka perusti vuonna 1996.


title: Samuli Naamanka

text: Graafisen betonin lisäksi Naamangan kehittämiä tuotteita ovat mm. FX Design Awardin saanut "Clash"-yleistuoli vuodelta 2003, "Sides"-tuoli (2007) ja vuonna 2008 Nordiska Designprisetin (ent. Forsnäs Priset) on saanut Avarteen valmistama "Uni"-tuoli. Naamanka on suunnitellut tuotteita myös muun muassa salolaiselle Arvo Piiroinen Oy:lle, Saas Instrumentille, Arktikselle ja Plastexille.


title: Samuli Naamanka

text: Vuoden 2010 Habitare-messuilla Samuli Naamanka voitti EcoDesign-valaisinkilpailun työllään "Biodegradable Roll", jonka materiaalina oli muovinkaltainen tärkkelyssokerista valmistettu polymaitohappo. Voittajan valitsi saksalainen valaisinsuunnittelija Ingo Maurer.


title: Samuli Naamanka

text: Vuonna 2017 Samuli Naamanka perusti oman huonekalualan yrityksen - Naamanka - jonka mallistoon kaikki Clash -sarjan kalusteet siirtyivät. Lisäksi Habitare messuilla Helsingissä syksyllä 2017 mallistoon lanseerattiin joukko uusia tuotteita.


title: Samuli Naamanka

text: Naamanka on kitaristi Andy McCoyn serkku.


title: Heli Ruotsalainen

text: Heli Ruotsalainen (s. 10. joulukuuta 1979 Nilsiä) on suomalainen iskelmälaulaja. Hänet valittiin Iskelmäprinsessaksi Iskelmän SM-kilpailussa 2000. Koulutukseltaan hän on esinesuunnitteluartenomi. Hän asuu nykyisin Tampereella.


title: Heli Ruotsalainen

text:
Heli Ruotsalainen julkaisi ensimmäisen singlensä vuonna 2005. Ensimmäinen albumi "Tuulen suuntaan" on vuodelta 2007. Kappaleita on julkaistu mm. Iskelmäradion kokoelmalevyillä. Laulamisen lisäksi artisti myös itse säveltää ja sanoittaa. Esimerkiksi vuonna 2007 julkaistu single Kristian on hänen tekemänsä.
__notoc__


title: Opaltšentsit

text: Bulgarian vapaaehtoiset (, ) olivat bulgarialaisista vapaaehtoisista koostuneita Venäjän keisarikunnan armeijan sotilasyksiköitä, jotka Venäjän–Turkin sodassa (1877–1878) ja sitä edeltäneessä Serbian–Turkin sodassa (1876) sotivat Venäjän ja Serbian puolella maataan alistaneita ottomaaneja vastaan. Yksittäisestä sotilaasta käytettiin nimitystä "opăltšenets-pobornik" (), joka tarkoittaa vapaaehtoista taistelijaa.


title: Opaltšentsit

text: Bulgariassa kerättiin vapaaehtoisia Venäjän keisarin Aleksanteri II:n manifestin avulla. Bulgarialaiset saapuivat Venäjälle ja he kokoontuivat Samaran kaupungissa. Vapaaehtoisjoukot ottivat osaa ensimmäiseen ja neljänteen Shipkan taisteluun.


title: Sanna-Mari Titov

text: Sanna-Mari Titov on suomalainen iskelmälaulaja. Hän on ollut aktiivinen myös harrastajateatterissa.


title: Sanna-Mari Titov

text: Titov, joka on alun perin Kuopiosta, muutti vuonna 2003 Helsingin kautta Nurmijärvelle. Tutustuttuaan Ilkka Vainioon ja Sipe Santapukkiin hän julkaisi vuonna 2004 ensimmäisen singlensä ”Kukkia & sidontaa” Edel Records Finlandille, jolla esiintyi Titovin itsensä lisäksi mm. Anssi Kela. Tämän jälkeen ilmestyivät singlet ”Sukeltaa saat” ja ”Uskon ihmeisiin”, jotka olivat Ilkka Vainion ja Antti Vuorenmaan käsialaa. Vuotta myöhemmin Sanna-Mari ryhtyi yhteistyöhön lauluntekijä Ville Laaksosen kanssa ja ilmestyi single ”Niin odotimme aamua”.


title: Sanna-Mari Titov

text: Vuonna 2006 Sanna-Mari alkoi kirjoittaa lauluja itse. Ensimmäinen oma kappale ”Luodut toisillemme” julkaistiin singlenä vuonna 2007. Vuonna 2009 laulajattaren levy-yhtiö vaihtui Edeliltä Magnum Musiciin ja kesän 2009 alussa julkaistiin uusi single ”Muisto rakkaudesta”. Kappaleen ovat kirjoittaneet Nalle Ahlstedt (sävellys) ja Sinikka Svärd (sanoitus).


title: Sanna-Mari Titov

text: Kesällä 2009 julkaistiin "Karjalan kunnailla" -levy, jolla esiintyy karjalaissukuisia artisteja, kuten Erkki Liikanen, Kikka Laitinen ja Markku Aro. Sanna-Marin isä on syntyperäinen karjalainen Tuleman kylästä Salmista. Sanna-Mari sai tulkittavakseen kappaleet ”Muistatko Monrepos'n” ja ”Evakon laulu”. Kappaleet on uudelleen sovittanut Jasu Mäntylä.


title: Sanna-Mari Titov

text: Syksyllä 2009 Sanna-Marin esittämä kappale ”Tunnustuksen tapaisia sanoja” (säveltänyt/sovittanut Nalle Ahlstedt ja sanoittanut Sana Mustonen) valittiin Euroviisujen 2010 avoimen kilpailun 30 parhaan kappaleen joukkoon kilpailemaan tammikuun alkukarsintapaikasta (yhteensä demoja lähetettiin Ylelle 267 kappaletta). Kappale julkaistiin singlenä helmikuussa 2010.


title: Galt

text: Galt voi tarkoittaa seuraavia:


title: Piotr Trochowski

text: Piotr Trochowski (s. 22. maaliskuuta 1984 Tczew, Puola) on saksalainen jalkapalloilija, pelipaikaltaan keskikenttäpelaaja. Hän edusti kotimaansa seurojen lisäksi espanjalaista Sevillaa.


title: Piotr Trochowski

text: Trochowski pelasi junioriaikoinaan FC Bayern Münchenin juniorijoukkueessa 1997–1999 ja FC St. Paulissa vuosina 1999–2001. Hänen ammattilaisuransa alkoi heti junioriuran päätyttyä Bayern München II:ssa, jossa hän pelasi vuoteen 2005 asti pelattuaan 38 ottelua ja tehtyään kahdeksan maalia. Vuodesta 2002 vuoteen 2005 hän pelasi kuitenkin samalla Bayernin pääseurassa pelaten 13 ottelua ja tehden yhden maalin. Vuodesta 2005 vuoteen 2011 hän edusti Hamburger SV:tä.


title: Piotr Trochowski

text: Trochowski edusti Saksaa alle 20-vuotiaiden MM-kisoissa 2003. Seuraavat kaksi vuotta hän oli alle 21-vuotiaiden organisaatiossa. Hän pelasi ensimmäiset arvo-ottelunsa A-maajoukkueessa vuoden 2008 EM-kisojen karsinnoissa. Saksan selviydyttyä helposti itse EM-kisoihin hänet valittiin karsintojen tapaan joukkueen kokoonpanoon. Hän kuului Saksan kokoonpanoon myös vuoden 2010 MM-kisoissa. Yhteensä hän on pelannut A-maajoukkueessa 35 ottelua ja tehnyt niissä kaksi maalia.


title: Gordon Parks

text: Gordon Roger Alexander Buchannan Parks (30. marraskuuta 1912 Fort Scott, Kansas – 7. maaliskuuta 2006 New York) oli monipuolinen yhdysvaltalainen taiteilija. Hän oli aktiivinen valokuvataiteen, elokuvan, kaunokirjallisuuden ja musiikin aloilla. Hän sai vuonna 1988 National Medal of Arts -palkinnon.


title: Gordon Parks

text: Parks muistetaan kansainvälisesti etenkin elokuvaohjauksestaan "Shaft – kivikova dekkari" (1971), joka sai jatko-osia ja loi kokonaisen tyylisuunnan.


title: Gordon Parks

text: Gordon Parks toimi 1940-luvun lopulta 1960-luvun loppuun "Life"-kuvalehden valokuvaajana. Hän kuvasi monenlaisia aiheita, mutta paljon myös mustan väestönosan köyhyydestä ja kansalaisoikeustaistelusta kertovia kuvia.


title: Gordon Parks

text: Vuonna 1963 Parks julkaisi omaelämäkerrallisen romaanin "The Learning Tree", jonka hän itse ohjasi vuosikymmenen lopulla elokuvaksi "The Learning Tree – vuosi elämästäni". Hän myös tuotti ja käsikirjoitti elokuvan ja teki siihen musiikin. Näin Parksista tuli ensimmäinen valtavirran elokuvayhtiölle ohjannut musta amerikkalainen.


title: Kortelainen

text: Kortelainen on suomalainen sukunimi, Kortelainen-nimisiä henkilöitä:


title: Charles Cioffi

text: Charles Cioffi (s. 31. lokakuuta 1935) on yhdysvaltalainen näyttelijä, joka esiintyi muiden muassa elokuvissa "Shaft – kivikova dekkari" (Parks, 1971) ja "Klute – rikosetsivä" (Pakula, 1971).


title: Charles Cioffi

text: Cioffi syntyi New Yorkissa ja valmistui Michigan State -yliopistosta. Television puolella hän on esiintynyt esimerkiksi "Päivien viemää" -sarjassa.


title: Debbi Morgan

text: Deborah ”Debbi” Morgan (s. 20. syyskuuta 1956) on Emmy-palkittu yhdysvaltalainen näyttelijä. Hänet tunnetaan varsinkin tohtori Angie Hubbardin roolista televisiosarjassa "All My Children".


title: Debbi Morgan

text: Morgan syntyi Pohjois-Carolinassa ja oli vuosina 1989–1994 naimisissa Charles S. Duttonin kanssa.


title: Kuninkaantuomio

text: Kuninkaantuomio () oli Ruotsin kuninkaan itsensä antama tai hänen valtuuttamanaan kuninkaan nimissä annettu oikeudenkäyntiasian ratkaisu. Menettely vastasi ylintä oikeusastetta Ruotsi-Suomessa.


title: Kuninkaantuomio

text: Keskiajalla kuninkaat alkoivat varsinaisten tuomioistuinten rinnalla käyttää tuomitsemisvaltaa. Alkuaikoina kuningas itse ratkaisi asiat neuvoston avustamana tai hänen ollessaan estyneenä neuvosto tuomitsi yksinään.


title: Kuninkaantuomio

text: Maanlaki määräsi, että kuninkaantuomio annettiin niin sanotuilla tutkinto- ja oikaisukäräjillä. Käräjiä pitivät alkuaikoina kuningas tai kuninkaan määräämät henkilöt. Myöhemmin myös kuninkaan lautakunta piti käräjiä.


title: Kuninkaantuomio

text: Suomea varten Eerik XIII perusti 1407 Turkuun maanoikeuden, joka antoi tuomioita kuninkaan nimissä. Se kokoontui aina kesäisin ja sen jäseniä olivat piispa, Suomen laamanni, muutamat tuomiokapitulin jäsenet, kaikki maassa oleskelevat valtaneuvokset ja kaikki kihlakunnantuomarit. Maanoikeus ratkaisi yleensä vain asioita, joista kihlakunnan- ja laamanninoikeus olivat jo antaneet tuomionsa. Oikeutta haluavat kävivät edelleen myös kuninkaan luona Ruotsissa ja maanoikeus oli muutenkin epäkäytännöllinen järjestely. Niinpä sen käyttö vähitellen loppui.


title: Kuninkaantuomio

text: Korkeinta tuomiovaltaa käyttämään perustettiin 1614 Svean hovioikeus Tukholmaan. Se antoi tuomionsa kuninkaan nimissä, eikä sen päätöksiin sallittu muutoksenhakua. Siitä huolimatta tapa kääntyä kuninkaan puoleen säilyi. Maahan perustettiin useita muitakin hovioikeuksia, muun muassa Turkuun 1623. Tarvittiin jälleen yksi ylin tuomioistuin, jollaisena vuodesta 1669 toimi revisiokanslia. Se sai 1789 nimekseen kuninkaan korkein tuomioistuin.


title: Kuninkaantuomio

text: Suomen ylimpänä oikeusasteena toimi Venäjän vallan aikana senaatin oikeusosasto, joka sai ohjesääntönsä 1809. Vuonna 1918 perustettiin korkein oikeus ja korkein hallinto-oikeus, joka on ylin oikeusaste hallintoasioissa. Tietyissä asioissa ainoana oikeusasteena toimii valtakunnanoikeus.


title: Novaja Karelija

text: Novaja Karelija (pidemmästi KROO "Novaja Karelija", venäjäksi КРОО "Новая Карелия") on petroskoilainen nuorisojärjestö, joka tukee Karjalan nuorten terveyttä ja sosiaalista kehitystä. Järjestö oman ilmoituksensa mukaisesti määrittelee itse kulttuurisen, esteettisen, taloudellisen, teknisen ja sosiaalisen kehittymisen strategian. Aatteellisen (ei-kaupallisen) organisaation on rekisteröinyt Venäjän federaation oikeusministeriö 8. toukokuuta 2008.


title: Novaja Karelija

text: Organisaation verkkosivujen mukaan sen ensimmäinen tehtävä on ehkäistä suomalaisen revanšismin kasvu ja suomalaisten yritykset palauttaa osa Karjalan alueesta. 17. kesäkuuta 2008 Suomen pääkonsulaatin edessä kello 11:00 Petroskoissa suunniteltavaksi aiotun mielenosoituksen koordinaattori oli Artem Sergejevitš Grivnikov. Mielenosoituksesta ei oltu tehty ilmoitusta miliisille ja lehtitietojen mukaan se jäi järjestämättä. Ensimmäisenä asiasta Suomessa tiedotti Keskisuomalainen.


title: Novaja Karelija

text: Keskustelun suomalaisesta suomalaisen revanšismista Karjala-kysymykseen viitaten oli tiettävästi kaksi vuotta aikaisemmin Venäjän federaation virallisen lehden Rossijskaja gazetan artikkelissa, jossa epäiltiin Veikko Saksin Pro Karelian piirissä julkaiseman kirjan "Karjalan palautus" tukevan suomalaisen puunjalostusteollisuuden kauppapolitiikkaa Venäjällä aiheuttaen paineita Venäjän hallitusta kohtaan.


title: Preston Ward

text: Preston Meyer Ward (24. heinäkuuta 1927 – 2. kesäkuuta 2013) oli yhdysvaltalainen baseballpelaaja, enimmäkseen ensimmäinen pesämies. Hänen ammattilaisseuroinaan olivat Brooklyn Dodgers (1948), Chicago Cubs (1950, 1953), Pittsburgh Pirates (1953–1956), Cleveland Indians (1956–1958) ja Kansas City Athletics (1958–1959).


title: Only Eyes Behind

text: Only Eyes Behind on Kyyria-yhtyeen ensimmäinen single vuodelta 1994. Single äänitettiin Helsingissä ja tuottajana toimi Kyyria. Kappaleet "Only Eyes Behind" ja "Jester" ovat miksannut Mikko Karmila. Kappaleen "Voice in a Mirage" on miksannut Timo Tolkki, ja Hiili Hiilesmaa on miksannut kappaleen "XTC".


title: Only Eyes Behind

text: Single on osittain yhtyeen "Blessed Ravings" -levyltä, ja sisältää kahden kyseisellä levyllä julkaistujen kappaleiden lisäksi kaksi uutta kappaletta. Tämän lisäksi nimikkokappale on tätä julkaisua varten editoitu versio. "XTC" on aikaisemmin julkaistu kokoelmalla ""Monk Rock : Munkkiniemen nuorisotalon demostudion kokoelmalevy"" nimellä "Xtasy".


title: Only Eyes Behind

text: Singlellä olevat uudet kappaleet sisällettiin myöhemmin vuonna 1998 julkaistuun "Blessed Ravings Remastered" -levylle. Kannen kuva on Pekka Beloffin tuottama.Vaikka kappale "Only Eyes Behind" löytyy levyltä Blessed Ravings se ei ole sama versio; singleltä löytyvä kappale on lyhennetty alkuperäisestä. Täyspitkällä levyllä oleva versio on 5 minuuttia 22 sekuntia pitkä.


title: Only Eyes Behind

text: Singlen nimikkokappaleen nimi on viittaus Jonathan Swiftin runoon "To Janus, on New Year's Day, 1726", josta löytyy rivi ""Happy nation, were we blind, Or had only eyes behind !"" Runo on ylistys Irlannin menneille suurteoille.


title: Eduard Markarov

text: Eduard Artjomovitš Markarov (, s. 20. kesäkuuta 1942 Baku, Azerbaidžanin SNT, Neuvostoliitto) on armenialainen entinen jalkapalloilija ja nykyinen valmentaja. Peliurallaan Markarov pelasi hyökkääjänä.


title: Eduard Markarov

text: Markarov pelasi urallaan kahdessa seurassa: Neftši Bakussa ja Ararat Jerevanissa. Hän pelasi Neuvostoliiton pääsarjassa yhteensä 370 ottelua, joissa hän teki 121 maalia. Maajoukkueessa Markarov pelasi kolme ottelua ja edusti Neuvostoliittoa yksissä MM-kisoissa, vuonna 1966.


title: Eduard Markarov

text: Markarov on ollut valmentajana jo seitsemässä joukkueessa, mm. Armenian maajoukkueessa ja Jerevanissa Araratissa, Kilikiassa, Erebunissa ja Malatiassa. Markarovin eksoottisin pesti lienee toistaiseksi kolmen vuoden reissu Libanoniin valmentamaan Homenmen Beirutia. Hänen nykyinen seuransa on Kilikia Jerevan.


title: Mind the Light

text: Mind the Light on Kyyria-yhtyeen single vuodelta 1996. Single äänitettiin Saksassa ja tuottajana toimi Kyyria. Single on julkaistu yhtyeen Alien-levyltä, ja sisältää kolme kyseisellä levyllä julkaistua kappaletta. Sami Yli-Sirniö soittaa sitaria singlen nimikkokappaleella.


title: Mind the Light

text: Kaikki singlellä olevat uudet kappaleet löytyvät Alien-levyltä.


title: Modok-sota

text: Modok-sota oli konflikti Yhdysvaltain armeijan ja modok-intiaanien välillä 1870-luvun alussa. Konfliktit valkoisten tulokkaiden ja intiaanien välillä olivat alkaneet Kalifornian kultaryntäyksen aikana 1850-luvun alussa. Modok-konfliktin taistelut käytiin Pohjois-Kaliforniassa ja Oregonissa. Eadweard Muybridge valokuvasi sodan alkuvaiheet. Sota oli viimeinen Kaliforniassa tai Oregonissa käydyistä intiaanisodista, joissa Yhdysvaltain liittovaltio valtasi intiaanien alueita läntisessä Yhdysvalloissa eurooppalaisten siirtolaisten käyttöön.


title: Modok-sota

text: Konfliktit modokien kanssa alkoivat siirtolaisten saavuttua Kaliforniaan 1850-luvulla. Tätä ennen modokien kontaktit valkoisiin olivat olleet vähäisiä. Ensimmäinen yhteenotto modokien ja siirtolaisten välillä sattui 1852, kun intiaanit tappoivat 65 uudisraivaajaa. Tämän jälkeen kalifornialaiset vapaajoukot tappoivat puolestaan 41 intiaania. Näihin aikoihin modokien päälliköksi tuli Kintpuash, jolle valkoiset siirtolaiset antoivat myöhemmin nimen Kapteeni Jack, jolla nimellä hänet tunnettiin myöhemmin. Kintpuashin isä oli kuollut taistelussa siirtolaisia vastaan ja hänen asenteensa siirtolaisiin nähden oli ollut vihamielinen. Kintpuash taas kannatti rauhaa ja oli läheisissä tekemisissä muutamien alueen uudisasukkaiden kanssa.


title: Modok-sota

text: Välit siirtolaisiin rauhoittuivat, mutta siirtolaisia vaivasi modokien tapa ryöstellä heidän karjaansa ja hevosiaan. Uudisasukkaat vetosivat viranomaisiin jotta modokit siirrettäisiin jonnekin muualle. Viranomaiset ehdottivatkin modokeille siirtymistä vastaperustettuun Klamath-reservaattiin. Jokaiselle modokille luvattiin oma maapala sekä ruoka- ja tarvike apua. Modokit hyväksyivät ehdotuksen ja lähtivät klamathien reservaattiin Oregonin eteläosaan. Klamathit, jotka olivat alueen alkuperäisasukkaita, eivät kuitenkaan pitäneet modokien tulosta vaan pitivät näitä tungettelijoina. Tämä yhdistettynä luvatun ruokahuollon tehottomuuteen teki elämän reservaatissa hankalaksi. Modokit lähtivät lopulta takaisin vanhoille kotiseuduilleen Lost Riverin tuntumaan. Paikalliset siirtolaiset valittivat jälleen viranomaisille. Modokit saivatkin kehotuksen siirtyä takaisin Oregoniin vuonna 1872, mutta modokit eivät suostuneet tähän vaan ehdottivat alueen antamista jostain Lost Riverin alueelta. Alueen uudisasukkaat kuitenkin vastustivat tätä ja modokit saivat kielteisen päätöksen pyyntöönsä. Nyt modokien siirtämistehtävä annettiin armeijalle, jonka piti varmistaa modokien paluu Oregoniin. Fort Klamathin komentaja James Jackson johti 1. ratsuväen 38 miehen osastoa, joka saapui modokien luo Lost Riverin rannalle 28. maaliskuuta 1872.


title: Modok-sota

text: Jackson piiritti modokit ja pyysi tavata Kapteeni Jackin. Jackson kertoi hänelle päätöksestä siirtää modokit takaisin ja aluksi Kapteeni Jack oli myöntyväinen. Ongelmia aiheutti kuitenkin Jacksonin vaatimus modokien aseiden luovutuksesta, sillä tähän monet intiaanit eivät olleet halukkaita. Jack tiesi tämän ja yritti näyttää itse esimerkkiä luovuttamalla oman aseensa. Eräs intiaani nimeltä Arpinaama Charley synnytti kuitenkin ongelmia, hän antoi kiväärinsä pois muttei suostunut luopumaan pistoolistaan. Lopulta hänen ja luutnantti Frazier Boutellen välille tuli sanaharkkaa ja Boutelle uhkasi Charlieta pistoolillaan. Arpinaama Charley vetäisi oman aseensa ja ampui Boutellea, joka puolestaan laukaisi samalla oman aseensa. Kumpikaan ei osunut, mutta Charleyn nostaessa pudottamansa kiväärin Jackson määräsi avaamaan tulen. Modokit vastasivat tuleen, ja hetken tulituksen jälkeen sotilaat perääntyivät. Yksi yhdysvaltalainen kuoli ja seitsemän haavoittui. Kaksi modocia sai surmansa ja kolme haavoittui..


title: Modok-sota

text: Välikohtauksen jälkeen modokit pakenivat kohti jokea seuraten kohti Kalifornian laavakenttiä Tulejärven etelärannalla jossa luonto oli muodostanut erinomaisia puolustusasemia halkeamiin ja luoliin. Täällä Kapteeni Jack uskoi pystyvänsä puolustautumaan miten suurta armeijaa vastaan hyvänsä. Paikka tunnetaan nykyisin Kapteeni Jackin turvapaikkana. Matkalla tälle paikalle modokit kuulivat laukauksia joen toiselta rannalta, jossa oli ollut leiriytyneenä joukko Pyydys-Jimin johtamia modokeja. Parin päivän päästä Kapteeni Jackin saavuttua turvapaikkaansa, Pyydys-Jimin joukko ilmestyi sinne ja kertoi joutuneensa siirtolaisten hyökkäyksen kohteeksi. Kostaakseen tämän he sanoivat tappaneensa 12 siirtolaista paikallisilta tiloilta. Toivo siitä että sotilaat jättäisivät modokit rauhaan oli nyt mennyt ja sotilaat saapuivatkin Frank Wheatonin johtamina 13. tammikuuta. Ensimmäinen modokien havaitsema ryhmä oli tiedustelupartio joka pakeni modokien ammuttua heitä kohti muutaman kerran. 16. tammikuuta saapui varsinainen pääjoukko johon kuului 225 ammattisotilasta sekä 104 vapaaehtoista Kaliforniasta ja Oregonista. Sotilaat leiriytyivät lähelle modokien tukikohtaa toivoen modokien näkevän heidän ylivoimansa ja antautuvan. Jack kutsui koolle modokien 51 miespuolista jäsentä jotka päättivät äänestää antautumisesta, mutta vain 14 modokia kannatti tätä ja 37 vastusti.